title: Rohloff

text: Rohloff AG perustettiin vuonna 1986. Yrityksen synnyn taustalla oli polkupyörän ketju SLT-99:n tuotannon aloittaminen. Myöhemmin Rohloff laajensi toimintansa polkupyörien vaihdenapojen valmistamiseen. Rohloff esitteli vahdenapa Speedhub 500/14 -mallin vuonna 1996. Nykyään Rohloff valmistaa joka vuosi arviolta 15 000 vaihdenapaa (arvio vuodelta 2006).


title: Rohloff

text: Rohloff valmistaa myös pyöräilyyn liittyviä tarkkuustyökaluja, kuten ketjun niittaustyökaluja ja kulumismittoja.


title: Timanttikoirien vuosi 1984

text: Timanttikoirien vuosi 1984 on vuonna 2010 valmistunut Pete Europan ohjaama dokumenttielokuva. Elokuvan englanninkielinen nimi on "Helsinki Twilight 1984". Elokuvan on tuottanut Illume Oy.


title: Timanttikoirien vuosi 1984

text: Elokuva kertoo ajasta vuosien 1979–1985 välillä, jolloin Helsinki, ja sen mukana koko Suomi, siirtyivät meikkaavien miesten ja koristeellisten naisten myötä uuteen, vapaaseen ja monimuotoiseen sosiaaliseen aikaan. Tänä aikana alkoivat uudet, katutason ilmiöt valloittaa yhteiskuntaa: pienlehdet, uusi radiotoiminta, riippumaton muoti. Ensimmäiset todelliset klubit aloittivat toimintansa, uusia taidemuotoja syntyi - ja viimein ihmiset tunsivat itse olevansa uusi taidemuoto. Hetken ajan Helsinki oli kuin Berliini sotien välillä: täynnä ideoita, erilaisten ihmisryhmien kohtaamisia, energiaa ja yökausien bileitä kylmän sodan ja George Orwellin 1984-teoksen kuvaileman uhan leijuessa yhä taka-alalla. Synkät, syvät sävyt, vaarallinen musiikki, vampyyrit ja yön olennot edustivat uuden ihmisen maailmaa: uutta romantiikkaa, uutta visiota. Tästä liikkestä kumpuaa myös goottilaisuus, joka on tänäkin päivänä näkyvä ilmiö.


title: Timanttikoirien vuosi 1984

text: Esiintyjät: The Pinups, Musta Paraati, Vanity Beach, Moonage Daydream, PIM, HK 119, The Nights of Iguana, Twiggy Oliver, Shadowplay, Jimi Sumén, Jann Wilde, Virgo Intacta, Wave, David Bowie, Iggy Pop, Lords Of The New Church, Theatre Of Hate, The Specimen, Bauhaus, Lola Ego, Hefty Load, Kraftwerk


title: Timanttikoirien vuosi 1984

text: Haastattelut: Pete Europa, May Pöysti, Mauno Paajanen (Twiggy Oliver), Ari Hirvonen (Sally Flesh), Måns Kullman, Pekka Hakala (Jay Havanna ), Jutta Kuure, General Njassa, Krister Orre, Olli Wisdom, Minna Duncan, Hamish MacDonald, Marko von Konow, Timppa Samurai , Kimmo Takala, Heidi Kilpeläinen, Jukka Lindfors, Jon Klein, Jari Kauppinen, Wilma Vainikainen, Oda Ivanka Tsupukka, Ykä Knuuttila, Samurai Timppa, Timo Nevalainen, ”Hank” Nygren.


title: Timanttikoirien vuosi 1984

text: Näyttelijät: Ani Alitalo, Ville Ahonen, Eija Nousiainen, Janne Klix, May Pöysti, Henry Lee Roots, Jonas Karsten, Jann Wilde, Heikki Lustig, Leea Enbäck, Sirkka-Liisa Vuorinen, Heikki Nousiainen (kertoja)


title: Gornyi Dubnjakin taistelu

text: Gornyj Dubnjakin taistelu käytiin Turkin sodan aikana vuonna 1877 Gorni Dăbnikin (Gornyi Dubnjak) kylässä Plevnan länsipuolella Bulgariassa. Gornyi Dybnjakin linnoitus oli yksi linnakkeista, jotka suojasivat Plevnan ja Sofian välistä maantietä. Venäläisten oli vallattava nämä linnoitukset katkaistakseen Plevnan huoltoyhteydet ja saadakseen siten kaupungin saarrettua. Lokakuun 24. päivän aamuna klo 9 venäläiset hyökkäsivät kenraali Josif Gurkon johdolla kylän linnoitukseen ja valtasivat sen turkkilaisilta. Kahakassa avusti Suomen kaarti, josta kaatui 24 miestä, joista viisi upseeria, sekä haavoittui 94 miestä.


title: Gornyi Dubnjakin taistelu

text: Helsingissä on Kaartin kasarmin sisäpihalla vuonna 1881 pystytetty Gornyi Dubnjakin taistelun muistomerkki, johon on kaiverrettu taistelussa kaatuneiden suomalaisten nimet. Muistomerkin suunnitteli arkkitehti F. A. Sjöström.


title: Gornyi Dubnjakin taistelu

text: Tunnettu marssi "Kauan on kärsitty", joka tunnetaan myös nimellä "Suomen kaartin paluumarssi", on saman sodan peruja, ja sen sanotaan soineen, kun suomalaiset joukot palasivat kotiin. Tämä taistelu mainitaan sen toisessa säkeistössä.


title: Käsivarsi (Suomi)

text: Käsivarsi eli Käsivarren Lappi on Suomen alueen kapea, ”Suomi-neidon” käsivartta muistuttava ulkonema Luoteis-Lapissa, Ruotsin ja Norjan välissä. Käsivarsi kuuluu Enontekiön kuntaan ja siellä on vuodesta 1991 lähtien sijainnut Käsivarren erämaa-alue.


title: Käsivarsi (Suomi)

text: Käsivarren pohjoisimmasta osasta käytetään toisinaan nimitystä Yliperä, paikallisten keskuudessa usein "Yläperä". Termiä ei ole tarkkaan määritelty, mutta nykyään sillä tarkoitetaan yleensä suurtuntureiden aluetta Käsivarren pohjoisimmassa nurkkauksessa. Aiemmin termi miellettiin ehkä laajemmin koko Käsivartta kattavaksi. Kai-Veikko Vuoristo kuvaa Yliperää seuraavasti: ”Yliperäksi kutsuttu alue on arktista seutua, missä talven valta on pitkä, kesä lyhyt. Yliperässä, kaukana metsänrajan pohjoispuolella, vallitsevat tunturit ja paljakat. – – Koko vuoristo huipentuu joukkoon yli tuhatmetrisiä tuntureita, jotka jäävät vain niukasti ikuisen lumen vyöhykkeen alapuolelle.”


title: Käsivarsi (Suomi)

text: Vuosina 1920–1944 Suomeen kuulunutta Petsamoa nimitetään joskus Suomen itäiseksi käsivarreksi.


title: Käsivarsi (Suomi)

text: Suomen korkein tunturi Halti ja kaikki yli tuhat metriä korkeat tunturit sijaitsevat Käsivarressa.


title: ORP Kraków

text: ORP Kraków () oli Puolan laivaston Kraków-luokan jokimonitori, joka palveli toisen maailmansodan alussa ennen uppoamistaan.


title: ORP Kraków

text: Alus tilattiin 31. joulukuuta Zelniewskiegon telakalta Krakovasta. Alus valmistui 1926.


title: ORP Kraków

text: Alus liitettiin palvelukseen, kun se otettiin Modlinin sotasataman esikuntalaivaksi. Vuonna 1972 se siirrettiin laivaston jokilaivueisiin. Alus oli modernisoitavana 1932, jolloin sen aseistusta vahvennettiin vaihtamalla 75 mm -tykit 100 millimetrin haupitseihin ja samalla yksi konekivääreistä korvattiin 13,2 mm NKM Vickers -ilmatorjuntakonekiväärillä.


title: ORP Kraków

text: "Kraków" osallistui toisen maailmansodan taistelutoimiin vasta 17. syyskuuta, kun neuvostojoukot tunkeutuivat maahan. Se määrättiin siirtymään Pinskille, jonne se saapui 19. syyskuuta. Alus lähti seuraavana päivänä mukanaan muita aluksia siirtyäkseen Brestiin.


title: ORP Kraków

text: Neuvostoliitto liitti aluksen jokilaivastoonsa ja aseisti sen 122 mm ja 45 millimetrin tykein. Alus nimettiin käyttöön otettaessa "Smolenskiksi". Saksan hyökättyä Neuvostoliittoon kesäkuussa 1941 alus siirtyi Berezinajoelle, jossa se vaurioitui pahoin Saksan maavoimien tykistöä vastaan taistellessaan. Alus siirrettiin Desnajoelle tukemaan maajoukkojen taistelua ja lopulta jäähdytyksen puutteessa alus räjähti 11. syyskuuta 1941.


title: Kuusamon jäähalli

text: Kuusamon jäähalli oli vuonna 1990 valmistunut, ja vuonna 2017 purettu jäähalli Kuusamossa. Hallin katsojakapasiteetti oli 550 ja näistä 350 oli istumapaikkoja. Kuusamon jäähallia kotihallinaan käyttivät jääkiekkoseura Kuusamon Pallo-Karhut sekä kaukalopalloseura Kuusamon Pelurit. Pallo-Karhut pelaa jääkiekon II-divisioonassa.


title: Kuusamon jäähalli

text:
Jäähalli oli Kuusamon ensimmäinen laatuaan, ja sitä ennen esimerkiksi Pallo-Karhut pelasivat ja harjoittelivat ulkokentillä.
Jäähallissa järjestettiin myös muita erilaisia tapahtumia, kuten vuosittaiset Kuusamon olutfestivaalit.


title: Kuusamon jäähalli

text: Jäähalli purettiin kesän 2017 aikana, uuden monitoimihallin rakentamisen myötä.


title: Gun (videopeli)

text: Gun on Neversoftin kehittämä Activisionin julkaisema villiin länteen sijoittuva avoimen pelimaailman toimintaseikkailupeli. Peli julkaistiin usealle alustalle vuonna 2005 ja vuonna 2006 PSP:lle nimellä "Gun: Showdown".


title: Gun (videopeli)

text: Pelin päähenkilö Colton White ja hänen isänsä Ned ovat metsästämässä Missourijoen läheisissä metsissä. Kaksikko jatkaa matkaansa Morning Star -höyrylaivalle, jossa eräs nainen esittelee Nedille löytämäänsä salaista ristin palasta. Korruptoitunut saarnamies Reed tappaa naisen, ja kersantti Hollisterin joukot aiheuttavat laivalla kaaoksen. Colton ja Ned puolustavat toisiaan, ja Ned paljastaa Coltonille olevansa vain tämän adoptioisä. Ned tönäisee Coltonin jokeen pelastaakseen tämän höyrykattilan räjähdykseltä, johon hän itse menehtyy. Colton palaa tajuihinsa joen rannalla ja vannoo kostavansa hänen isänsä tappaneille henkilöille.


title: Gun (videopeli)

text: Colton matkustaa läheiseen Dodge Cityn pikkukaupunkiin, jossa prostituoitu Jenny lupaa auttaa Coltonia löytämään Reedin. Colton ja Jenny matkustavat erämaan halki Empire Cityyn, jossa Reed tappaa Jennyn kylmäverisesti ja kaupunginjohtaja Hoodoo Brownin kanssa lukitsee Coltonin vankilaan. Jennyn murhaan lavastettu Colton saa tietää Reedin ja Hoodoon työskentelevän rautateitä rakennuttavalle Thomas Magruderille, ja murtoexpertti Soapy Jenningsin avulla Colton pakenee vankilasta. Colton tapaa Magruderin liiketoimia sabotoivan kapinallisjohtaja Clay Allisonin, joka myöhemmin joutuu kaapatuksi. Colton kapinallisjoukkoineen pelastaa Clayn ja tappaa Hoodoon.


title: Gun (videopeli)

text: Hollister kaappaa Coltonin ja Soapyn linnakkeeseensa, josta Colton pakenee ja jonne hän hyökkää intiaaniheimon avustuksella. Tapettuaan Hollisterin Colton ja Soapy matkustavat Morning Starin hylylle etsimään Nedin kassakaappiin piilottamaa tavaraa. Hylyllä he tappavat Reedin ja paljastavat Nedin piilottelemaksi tavaraksi osan kultaisesta rististä, joka osoittaa tien mystiseen Quiviran kultaiseen kaupunkiin. Colton ja Soapy tapaavat intiaanipäällikön, joka antaa toisen osan rististä ja kertoo Coltonin biologisen isän olleen lääkäri ja äidin apassi, jotka joutuivat Magruderin tappamiksi. Intiaani auttaa Coltonia käyttämään ristiä karttana, minkä jälkeen Colton hyökkää intiaanien ja kapinallisten avustuksella Quiviraan ja tappaa Magruderin. Intiaanipäällikkö pelastaa Coltonin sortuvasta Quivirasta viime hetkellä.


title: Kuusamotalo

text: Kuusamotalo (eng. "Kuusamo Hall") on Kuusamoon vuonna 1996 valmistunut kulttuuri- ja kongressitalo. Se sijaitsee Kuusamon keskustassa Kaarlo Hännisentiellä. Kuusamotalon on suunnitellut arkkitehti Arto Sipinen. Rakennuksen sydän on Oulankasali, jossa on 532 istumapaikkaa apupöytineen. Kuusamotalossa on puitteet järjestää muun muassa konsertteja, teatteriesityksiä, kongresseja, seminaareja, messuja, festivaaleja sekä erilaisia juhlia. Kuusamotalossa toimii myös Kuusamon musiikkiopisto ja Oulankasalissa toimii välillä myös elokuvateatteri Kino Kuusamotalo.


title: Edward S. Curtis

text: Edward Sheriff Curtis (16. helmikuuta 1868 Wisconsin, Yhdysvallat – 19. lokakuuta 1952 Los Angeles, Yhdysvallat) oli yhdysvaltalainen valokuvaaja, joka kuvasi erityisesti Pohjois-Amerikan intiaaneja.


title: Edward S. Curtis

text: Curtisin vanhemmat olivat saarnaaja Johnson Curtis ja Ellen Sheriff Curtis. Curtis meni jo hyvin nuorena valokuvaajalle oppipojaksi. Kun perhe muutti Washingtonin osavaltioon, hänestä tuli vuonna 1892 seattlelaisen valokuvaamon omistaja. Samana vuonna hän avioitui, ja molempien perheet työskentelivät yrityksessä.


title: Edward S. Curtis

text: 1890-luvun puolivälissä hänestä tuli Seattlen johtava seurapiirikuvaaja, ja hänet tunnettiin muotokuvistaan ympäri maata.


title: Edward S. Curtis

text: Curtis päätti vuonna 1900 ryhtyä dokumentoimaan pohjoisamerikkalaisia intiaaneja, heidän elintapojaan, suullista kertomusperinnettään, heimojohtajien elämäntarinoita ja intiaanikieliä. Hän sai hankkeelle tukea muun muassa teollisuusmagnaatti J. P. Morganilta ja presidentti Theodore Rooseveltilta. Muutamia keskeytyksiä lukuun ottamatta Curtis omistautui hankkeelle kolmekymmentä vuotta. Hän kävi intiaaniheimojen luona alueella, joka ulottui etelästä Meksikon rajalta pohjoiseen aina Beringinmerelle, idästä Mississippiilta länteen Tyynellemerelle.


title: Edward S. Curtis

text: Ensimmäinen kirja sarjasta "The North American Indian" ilmestyi vuonna 1907, ja 1914 hän esitti dokumenttielokuvan "In the Land of the Headhunters", joka käsitteli länsirannikon intiaaneja.


title: Edward S. Curtis

text: Kun Curtis ja hänen vaimonsa erosivat vuonna 1919, hän muutti tyttärensä kanssa Los Angelesiin, jossa hän työskenteli Hollywoodissa still-kuvaajana ja elokuvaajana. Samalla hän jatkoi kuvaamista intiaanihankkeen parissa. 1920-luvulla hän teki matkan arktiselle alueelle, jossa hän dokumentoi pohjoisimpien alueiden intiaaneja ja eskimoita.


title: Edward S. Curtis

text: "The North American Indian" -sarjan 20. ja viimeinen osa ilmestyi vuonna 1930.


title: Edward S. Curtis

text: Edwar S. Curtis kuoli sydänkohtaukseen.


title: Szabolcs Huszti

text: Szabolcs Huszti (s. 18. huhtikuuta 1983 Miskolc) on unkarilainen jalkapalloilija, pelipaikaltaan keskikenttäpelaaja. Hän edustaa saksalaista Hannoveria sekä Unkarin maajoukkuetta.


title: Jurbarkasin kunnallispiiri

text: Jurbarkasin kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 35 158 asukasta. Hallinnollisena keskuksena toimii Jurbarkas.


title: Yhdysvaltain sisäministeriö

text: Yhdysvaltain sisäministeriö on Yhdysvaltain hallituksen ministeriö, joka vastaa suurimmasta osasta liittovaltion maista ja luonnonvaroista sekä kaikista ohjelmista, jotka koskevat Yhdysvaltain intiaaneja, Alaskan ja Havaijin alkuperäisasukkaita sekä Yhdysvaltain territorioita ja saarialueita. Ministeriötä johtaa sisäministeri. Tehtävää hoitaa tällä hetkellä David Bernhardt.


title: Yhdysvaltain sisäministeriö

text: Yhdysvaltain sisäministeriön tehtävät poikkeavat monien muiden maiden sisäministeriöiden tyypillisistä tehtävistä. Yhdysvalloissa kansallisen turvallisuuden ministeriö tai oikeusministeriö vastaavat monista sellaisista tehtävistä, jotka kuuluvat muissa maissa sisäministeriön toimialaan.


title: Yhdysvaltain sisäministeriö

text: Yhdysvaltain kongressi perusti vuonna 1789 ensimmäiset kolme ministeriötä sekä oikeusministerin ja postilaitoksen pääjohtajan virat, joiden vastuulle tuli maan sisäisten asioiden hoitaminen. Sisäministeriön perustamista ehdotettiin useasti, mutta kongressi toteutti sen vasta 3. maaliskuuta 1849.


title: Yhdysvaltain sisäministeriö

text: Sisäministeriöön liitettiin muista ministeriöistä eri virastoja, kuten General Land Office, Patent Office, Indian Affairs Office ja sotaeläkkeiden toimisto. Sisäministeriön ensimmäisiä suuria töitä oli määrittää raja Meksikon kanssa.


title: Yhdysvaltain sisäministeriö

text: Vuonna 1869 sisäministeriön alaisuuteen perustettiin koulutuksesta vastaava virasto, josta muodostui myöhemmin opetusministeriö. Vuonna 1879 United States Geological Survey sai alkunsa, ja vuonna 1884 sisäministeriön hallintaan tuli uusi työvirasto, josta muodostui neljä vuotta myöhemmin työministeriö. Sisäministeriöön perustettiin muita uusia virastoja 1900-luvulla. Vuonna 1902 syntyi Bureau of Reclamation rakennuttamaan vesijärjestelmiä länteen, ja Bureau of Mines perustettiin vuonna 1910 kehittämään kaivosturvallisuutta ja malmitekniikkaa. 1900-luvulla perustettiin myös mm. National Park Service ja Fish and Wildlife Service.


title: Yhdysvaltain sisäministeriö

text: Sisäministeriön alaisuudessa on kahdeksan virastoa ja useita toimistoja, joissa työskentelee yhteensä noin 80 000 ihmistä. Ministeriön alaisuudessa toimivat virastot ovat:


title: Pagėgiain kunta

text: Pagėgiain kunta () on yksi Liettuan kuudestakymmenestä kunnasta. Se sijaitsee Tauragėn läänissä. Vuonna 2008 kunnan väkiluku oli 11 399 asukasta. Hallinnollisena keskuksena toimii Pagėgiai. Kunnan alue on tärkeä Klaipėdan, Šiauliain ja Kaliningradin rautateiden risteymäkohta.


title: Susiemon klaani

text: Susiemon klaani on vuonna 2005 ilmestynyt Maite Carranzan kirjoittama kirja, joka kertoo 14-vuotiaasta tytöstä nimeltä Anaid ja hänen matkastaan tavallisesta tytöstä noidaksi.


title: Susiemon klaani

text:
Neljätoistavuotias Anaid elää Pyreeneillä, pienessä Urtin kylässä.
Eräänä aamuna Anaidin äiti Selene katoaa merkillisesti, ja Anaid sekä susiemon klaanin jäsenet Gaya, Elena, Karen sekä Criselda ryhtyvät etsimään tätä. Anaidin täyttäessä 14 vuotta hän alkaa huomata erilaisia ja uusia merkkejä ympärillään ja luulee jo tulleensa hulluksi, kunnes saa kuulla tädiltään Criseldalta olevansa noita kuten kaikki sukunsa naiset. Anaid joutuu pakenemaan Sisiliaan Valerian ja tämän ylimielisen tyttärensä Clodian luokse. Siellä Anaid adoptoidaan delfiiniemon klaaniin ja vihitään noidaksi. Hän saa tietää äitinsä Selenen olevan kauan sitten laaditun ennustuksen valittu, joka lopettaa ikiaikaisen taistelun omarien ja odishien välillä. Anaid alkaa kehittää omia noidankykyjään.


title: Carl Schirren

text: Carl Schirren -nimisiä henkilöitä:


title: Šilalėn kunnallispiiri

text: Šilalėn kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 30 131 asukasta. Hallinnollisena keskuksena toimii Šilalė. Maatalous on kunnallispiirin tärkein elinkeino.


title: Morbid Reich

text: Morbid Reich on Vaderin kolmas demo, joka on julkaistu vuonna 1990.


title: Morbid Reich

text: Demoa myytiin yli 10 000 kappaletta, mikä tekee siitä yhden parhaiten menestyneimmistä demolevyistä.


title: 2-metyylinaftaleeni

text: 2-metyylinaftaleeni (CH) on polysyklinen aromaattinen hiilivety eli ns. PAH-yhdiste. Se on normaaliolosuhteissa olomuodoltaan kiteinen ja palava aine. 2-metyylinaftaleenin moolimassa on 142,2 g/mol, sulamispiste 34,6 °C, kiehumispiste 241 °C, tiheys 1,0058 g/cm (vesi = 1,0 g/cm), leimahduspiste 97 °C, itsesyttymislämpötila 488 °C ja CAS-numero 91-57-6. 2-metyylinaftaleenin liukoisuus veteen 25 °C:n lämpötilassa on 24,6 mg/l. Aineesta käytetään myös nimeä "beta-metyylinaftaleeni".


title: 2-metyylinaftaleeni

text: 2-metyylinaftaleenia erotetaan kivihiilitervasta tislaamalla. Yhdistettä voidaan tuottaa myös isomeroimalla 1-metyylinaftaleenia. Yhdistettä käytetään liuottimena, sekä värien ja lääkeaineiden synteesissä. Tärkeimpiä 2-metyylinaftaleenista valmistettavia yhdisteitä ovat menadioni eli K-vitamiini ja muut K-vitamiinit.


title: Conceição Geremias

text: Conceição Aparecida Geremias (s. 23. heinäkuuta 1956 Campinas) on brasilialainen entinen yleisurheilija, joka kilpaili moniotteluissa, pikajuoksussa, pituushypyssä, 400 metrin aitajuoksussa, korkeushypyssä, kolmiloikassa ja seiväshypyssä. Hän voitti kultaa seitsenottelusta Caracasissa vuonna 1983 järjestetyissä Pan-Amerikan kisoissa. Geremias voitti Etelä-Amerikan-mestaruuskilpailuista peräti 21 henkilökohtaista mitalia yhdeksässä eri lajissa. Lisäksi hän voitti kisoissa viisi mitalia maansa viestijoukkueen jäsenenä. Geremias osallistui olympialaisiin vuosina 1980–1988, mutta ei voittanut mitaleita. Hänen parhaaksi olympiasijoituksekseen jäi 14. tila vuoden 1980 Moskovan kisojen viisiottelusta.


title: Gaumont British Picture Corporation

text: Gaumont British Picture Corporation oli brittiläinen elokuvien tuotanto- ja levitysyhtiö, joka toimi 1914-1946. Se oli aluksi ranskalaisen Gaumont-tuotantoyhtiön tytäryhtiö, mutta vuodesta 1922 alkaen se oli itsenäinen yhtiö.


title: Gaumont British Picture Corporation

text: 1920-luvulla Gaumont British oli yksi Britannian suurimmista elokuvateatterien omistajista. 1927 Gainsborough Pictures -yhtiöstä tuli Gaumont Britishin tytäryhtiö. Tehtävänjako yhtiöiden välillä oli selkeä: Gaumont British tuotti laatuelokuvia ja Gainsborough B-elokuvia. Gaumont British tuotti 1933-1938 seitsemän Alfred Hitchcockin elokuvaa (muun muassa "39 askelta" ja "Nainen katoaa").


title: Gaumont British Picture Corporation

text: J. Arthur Rank osti Gaumont-Britishin osakkeet 1941 mutta sai yhtiön täydellisesti hallintaansa vasta 1944. Sen jälkeen Gaumont British sulautui vähitellen Rank Organisationiin. Viimeinen elokuva Gaumont Britishin nimellä tuotettiin 1946.


title: Kuusamon lukio

text: Kuusamon lukio on Kuusamossa sijaitseva lukio. Kuusamon lukiossa toimii myös Rukan alppikoulu.


title: Kuusamon lukio

text: Kuusamon lukiossa opiskeli lukuvuoden 2009-2010 alussa 394 opiskelijaa, joista 23 alppikoulun opiskelijoita. Lukion rehtorina toimii Tomi Meriläinen.


title: Kuusamon lukio

text: Kuusamon lukio perustettiin vuonna 1956. Koulurakennuksen ensimmäinen vaihe valmistui vuonna 1959 ja lisärakennus vuonna 1961. Nykyinen koulurakennus rakennettiin vuonna 2000. Rukan alppikoulu on toiminut syksystä 1995 lähtien.


title: Wallowa (joki)

text: Wallowa-joki on 89 kilometriä pitkä joki, joka virtaa läpi samannimisen laakson Oregonin koillisissa osissa Yhdysvalloissa.


title: Wallowa (joki)

text: Wallowalaakso on toiminut monien lännenelokuvien kuvauspaikkana jyhkeiden maisemiensa takia. Se on myös ollut intiaanihistoriasta kuuluisaksi tulleen nez-perce-päällikön Josephin ja hänen kansansa kotipaikka vuoteen 1877, jolloin hallitus pakotti heidät siirtymään pois valkoisen asutuksen alta.


title: Lorenzo di Bonaventura

text: Lorenzo di Bonaventura (s. 1957) on yhdysvaltalainen elokuvatuottaja, joka tunnetaan muun muassa Hasbron lelusarjaan pohjautuvista elokuvista "Transformers" ja "". Hän työskenteli 1990-luvulla Warner Bros. elokuvatuotannon johtokunnassa ja on toiminut elokuvien tuottajana vuodesta 2005 lähtien.


title: Edith Noeding

text: Edith Renate Anita Noeding Koltermann (s. 3. marraskuuta 1954 Lobitos) on perulainen entinen yleisurheilija, joka kilpaili pika-aitajuoksussa, korkeushypyssä, pituushypyssä ja viisiottelussa. Hän voitti kultaa 100 metrin aitajuoksusta Méxicossa 1975 järjestetyissä Pan-Amerikan kisoissa. Noeding voitti Etelä-Amerikan-mestaruuskilpailuista seitsemän mitalia, joista kolme oli kultaisia, kaksi hopeisia ja kaksi pronssisia. Hän osallistui olympialaisiin vuosina 1972 ja 1976, mutta ei voittanut kisoissa yhtäkään mitalia. Noedingin parhaaksi olympiasijoitukseksi jäi viisiottelun 24. sija Münchenin olympialaisissa 1972.


title: Turun Naisvoimistelijat

text: Turun Naisvoimistelijat (TNV) on turkulainen vuonna 1906 perustettu voimisteluseura. Seura on Suomen viidenneksi suurin voimisteluseura, käsittäen noin 1 900 jäsentä. Turun Naisvoimistelijat on Suomen Voimisteluliiton Svolin jäsen.


title: Turun Naisvoimistelijat

text: Turun Naisvoimistelijoiden liikunta- ja toimistotila Energym sijaitsee Turussa Vähäheikkilän asuinalueella. Energymissä on kolme voimistelusalia: Energialähde, Satumaa ja Joutsenlampi. Energymin lisäksi TNV järjestää liikuntaa liikuntahalleissa ja kouluissa ympäri Turkua.


title: Turun Naisvoimistelijat

text: Turun Naisvoimistelijoilla on kilpailutoimintaa joukkuevoimistelussa, rytmisessä voimistelussa ja tanssissa. Valmennusryhmät ovat edustaneet seuraa paikallisissa, alueellisissa ja valtakunnallisissa kisoissa niin Suomessa kuin ulkomaillakin.


title: Turun Naisvoimistelijat

text: Turun Naisvoimistelijoiden Uskollisuuden kilta on perustettu 3.11.1951 ja se on järjestyksessä Suomessa kilta numero 5. Killan tarkoituksena on jäsenten välisen ystävyyden säilyttäminen ja jäsenten kokonaisvaltaisen vireyden ylläpitäminen. Killan toimintamuotoja ovat mm. erilaiset liikuntaharjoitukset, retket, vapaamuotoiset tapaamiset ja kokoukset.


title: Turun Naisvoimistelijat

text: Killan jäseneksi voidaan kutsua vähintään viisi vuotta Svolilaisessa seurassa toiminut henkilö. Uskollisuuden Killan perustajajäseniä oli 62 ja tällä hetkellä kiltaan kuuluu 96 jäsentä.


title: S1 (panssariauto)

text: S1 Scout Car on Yhdysvaltain armeijan toisessa maailmansodassa käyttämä Australiassa valmistettu panssariauto. Ford Motor Company valmisti ajoneuvoa vuonna 1942 yhteensä 40 kappaletta.


title: S1 (panssariauto)

text: Vuonna 1942 Australiassa toimiva Yhdysvaltain ilmavoimien yksikkö ilmoitti tarvitsevansa lentokenttien puolustamiseen kevyen panssariauton. Ajoneuvon valmistajaksi valittiin Fordin Australian yksikkö ja suunnittelutyön lopputuloksena syntyi Scout Car S1 (American) -panssariauto. Ajoneuvon rakenne perustui Ford F15 auton alustaan ja siinä oli viisihenkinen miehistö. Ajoneuvon runko oli samankaltainen kuin M3 panssariautossa ja se oli aseistettu yhdellä raskaalla ja kahdella kevyemmällä konekiväärillä.


title: Marcin Gołębiewski

text: Marcin Gołębiewski on puolalainen rumpali ja säveltäjä, joka toimii brutaalin death metal -yhtye Yatteringin rumpalina. Hänet tunnetaan myös yhteistyöstään Vaderin kanssa.


title: Marcin Gołębiewski

text: Yattering


title: Cover Girl

text: Cover Girl on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 "A Real American Hero" -lelusarjassa.


title: Cover Girl

text: Cover Girl aloitti uransa punapäisenä mallina kotikaupunginsa lähettyvillä Chicagossa, josta hän pääsi työskentelemään New Yorkiin. Cover Girlia ei kuitenkaan enää kiinnostanut mallin työt ja hän päätti hakea elämälleen uutta suuntaa liittymällä armeijaan. Cover Girl liittyi Armor kouluun Fort Knoxissa ja kävi samalla muita teknillisiä kouluja. Hän erikoistui tuona aikana panssarintorjunta-aseisiin. Muutama vuosi myöhemmin Corver Girl värvättiin G.I. Joen erikoisyksikköön Wolverina ohjuspanssarivaunun kuljettajaksi.


title: Cover Girl

text: Libby Aubrey ääninäytteli Cover Girliä vuonna 1983 animaatiosarjassa "". Hahmolla oli lähinnä taustarooli sarjan aikana, mutta löysi aina ensimmäisten joukossa kadonneet G.I. Joen sotilaat. Hän muun muassa löysi yhdessä Docin kanssa Cobran temppelistä onnistuneesti karanneen Duken, joka oli uupunut pakomatkan myötä. Sittemmin Cover Girl huomasi Snake Eyesin paluun; tämän oli oletettu kuolleen pohjoisnavalle myrkytyksen johdosta.


title: Cover Girl

text: Grey DeLisle ääninäytteli Cover Girliä vuonna 2009 animaatiosarjassa "".


title: Cover Girl

text: Cobra Commanderin tapettua laseraseella miljoonia ihmisiä Moskovassa, Duke käskee Joen joukkoja Flagg tukikohdassa työskentelemään tukihenkilöstön kanssa selvittämään mistä Cobra Commander sai ammuttua säteen. Cover Girl työskenteli tietokoneteknikkojen kanssa. Sarjan päätösjaksossa Cobran joukot ottivat käyttöön Micronesiassa sijainneen tuhoaseen, jolla he ampuivat G.I. Joe joukon Flagg tukikohtaa. Flint teki hätäilmoituksen ja Cover Girl ohjasi käytävällä juoksevat tukihenkilöstön pois aluksesta helikoptereihin.


title: Cover Girl

text: Karolína Kurková esitti Cover Girliä vuoden 2009 elokuvassa . Cover Girl esiintyi elokuvassa poikkeuksellisesti blondina ja oli Kenraali Hawkin adjutantti. Zartan tappoi hänet G.I. Joen päämajassa Kuilussa kenraali Hawkin edessä, joka oli juuri esittelemässä raporttia.


title: Kaspars Saulietis

text: Kaspars Saulietis (s. 12. kesäkuuta 1987 Riika, Latvian SNT, Neuvostoliitto) on latvialainen jääkiekkoilija, joka siirtyi kaudeksi 2014–2015 KHL-seura Dinamo Riikaan. Isokokoinen ja hieman fyysinenkin laitahyökkääjä pelaa rightin puolelta.


title: Kaspars Saulietis

text: Saulietis pelasi ensimmäiset miesten pelinsä kaudella 2004–2005 Latvian pääsarjassa ja SK LSPA/Rigan joukkueessa. Hän pelasi samalla kaudella myös Pohjois-Amerikan puolella USHL-joukkue Des Moines Buccaneersin riveissä. Kauden 2005–2006 Saulietis pelasi HK Riga 2000:n riveissä Valko-Venäjän Extraliigaa. Kesällä 2006 WHL-joukkue Kelowna Rockets varasi hänet numerolla #59 CHL:n Import Draftissa.


title: Kaspars Saulietis

text: Kaudeksi 2006–2007 Saulietis siirtyi WHL:ään ja Kelownaan. Hän kuitenkin vaihtoi sieltä kesken kauden samassa sarjassa pelaavaan Regina Patsiin. Yhteensä WHL-kausi toi 59 ottelussa tehot 19+15=34. Saulietis aloitti kauden 2007–2008 Reginassa, mutta hän palasi sieltä yhden ottelun jälkeen kotimaahansa ja HK Riga 2000:een pelaamaan Latvian liigaa. Saulietis siirtyi kaudeksi 2008–2009 valkovenäläiseen Metallurg Žlobiniin. Hän teki Valko-Venäjän Extraliigan runkosarjan 20 ottelussa hyvät tehot 14+8=22 ja Saulietis vaihtoi Metallurgista KHL-joukkue Dynamo Minskiin loppukaudeksi. Hän teki siellä 30 ottelussa tehot 3+2=5. Saulietis aloitti myös kauden 2009–2010 Dynamo Minskissä, mutta hän jätti joukkueen kesken kauden ja haki pelituntumaa Extraliigan Šah’tsjor Soligorskista. Saulietis siirtyi tammikuussa 2010 Tšekin Extraliigassa pelaavaan HC Litvínoviin, jossa hän pelasi pudotuspelit mukaan lukien yhteensä kymmenen ottelua ilman tehopisteitä.


title: Kaspars Saulietis

text: Toukokuussa 2010 Saulietis teki elokuun loppuun asti kestäneen try-out-sopimuksen SM-liigajoukkue HPK:n kanssa. Hän sai elokuussa yksivuotisen sopimuksen. HPK:ssa Saulietis teki 19 pistettä 56 ottelussa. Hän ei jatkanut kauden jälkeen joukkueessa vaan siirtyi Valko-Venäjän pääsarjan Njoman Hrodnaan. Saulietis haki sopimusta myös KHL:n Dynamo Minskiin, mutta osapuolet eivät päässeet yhteisymmärrykseen sopimuksesta. Hrodnassa Saulietis pelasi yhden kauden ja voitti Valko-Venäjän sarjan hopeaa.


title: Kaspars Saulietis

text: Kauden 2012–2013 Saulietis aloitti Sokil Kiovassa Ukrainan pääsarjassa. Sieltä hän siirtyi valkovenäläiseen Junost Minskiin, joka pelasi venäläistä VHL-sarjaa. Saulietis jatkoi Minskistä kaudeksi 2013–2014 VHL:ssä pelaavaan Toros Neftekamskiin, jossa hän pelasi kauden. Kaudeksi 2014–2015 Saulietis palasi kotimaahansa KHL-joukkue Dinamo Riikaan.


title: Kaspars Saulietis

text: Saulietis edusti Latviaa vuoden 2010, 2011 ja 2012 MM-kilpailuissa. Hän pelasi myös alle 20-vuotiaiden alle 20-vuotiaiden MM-kilpailuissa vuosina 2005, 2006 ja 2007. Saulietis oli nostamassa Latviaa alle 20-vuotiaiden MM-kilpailujen pääsarjaan vuodeksi 2006, mutta joukkue putosi taas seuraavaksi vuodeksi I-divisioonaan. Hän oli vuoden 2007 turnauksessa 31 minuutillaan jäähypörssin neljäs.


title: Kaspars Saulietis

text: Vuosina 2004 ja 2005 Saulietis pelasi alle 18-vuotiaiden MM-kilpailujen I-divisioonassa.


title: Your Betrayal

text: Your Betrayal on brittiläisen metalcore-yhtyeen Bullet for My Valentinen kappale, joka on albumilta Fever (2010). Yhtye aloittaa yleensä keikkansa sillä. Provinssirockissa Seinäjoella Bullet for My Valentine lopetti setin Your Betrayal -kappaleeseen.


title: TAGAP: The Apocalyptic Game About Penguins

text: Tagap on suomalainen peli, joka kertoo väkivaltaisesta pingviinistä tasohyppelytyylisessä pelimaastossa.


text: Pelissä käytetään näppäimistöä hahmon ohjaamiseen. Aseita käytetään hiirellä, joka mahdollistaa 360 ampumisalueen.


text:
Pelistä löytyy perinteinen käsiase, kranaatit, liekinheitin, plasma-ase ja Tagap 2:ssa laajennuksena pari muuta asetta.Tagap 2:n järjestelmävaatimukset ovat samat kuin ensimmäisessäkin versiossa, mutta kiintolevytilaa vaaditaan 350 Mb.
Tagap 2 -pelissä on myös mahdollisuus Macilla pelaamiseen Wineskinin kautta sekä mahdollisuus muiden syöttölaitteiden käyttöön, joita mm. Xbox 360 -konsolin ohjain "ja" Logitech ChillStream.


title: Teknikum

text: Teknikum-Yhtiöt Oy on polymeeriteknologia-alan konserni joka on perustettu vuonna 1989. Konserni työllistää n. 700 henkilöä ja sen liikevaihtotavoite vuodelle 2018 on 70 miljoonaa euroa.


title: Teknikum

text: Teknikum valmistaa letkuja, muottituotteita kumista ja muovista, kumipinnoitteita ja – päällysteitä. Tämän lisäksi yhtiön tuotevalikoimaan kuuluu polyuretaani- ja nestesilikonituotteet sekä kumisekoitukset, levyt ja matot. Yhtiöllä on oma tuote-ja menetelmäsuunnittelu, muottisuunnittelu ja sekoituskehitys.


title: Teknikum

text: Teknikumin Vammalan tehtaassa valmistetaan erilaisia teknisiä kumi- ja muovituotteita teollisuuden tarpeisiin. Tehtaan tuotteisto on vakiotuotteiden valikoima ja erilaiset asiakaskohtaiset työt. Tehtaan tuotannon peruslähtökohtana on kolme tuotanto-osastoa: muottituotteet, muovituotteet ja letkunvalmistus. Teknikum Oy:n pääasialliset markkina-alueet ovat Pohjoismaat, Keski-Eurooppa ja Venäjä.


title: Teknikum

text: Kiikan tehtaan erikoisala on useiden eri elastomeerimateriaalien prosessointi. Muottituotteita valmistetaan perinteisistä kumilaaduista, kuten esim. EPDM, NBR, SBR, NR, CR ja FPM, nestesilikonista, Nyrim-muovista (nylonin ja elastomeerin sekoitus), D-RIM-materiaalista, joka on elektroniikkateollisuuteen kehitetty ESD-muovi sekä polyuretaaneista, tuotemerkillä Pucast ™ -tuotteet. Kiikan tehdas toimii pinnoitetoimittajana. Pinnoitustyötä tehdään sekä asiakkaan luona että tehtaalla.


title: Teknikum

text: Teknikum Sekoitukset Oy tekee kumisekoituksia itse kehitettyjen tai ulkoisten asiakkaiden antamien reseptien pohjalta eri käyttökohteisiin. Erikoiskumilaatujen osuus sekoitusten valmistuksessa on korkea. Banbury/intermikseri- sisäsekoittajien ja valssien ohella tehtaassa valmistetaan strainattuja sekoituksia, jota voidaan kalanteroida asiakkaan haluamiin mittoihin.


title: Teknikum

text: Teknikum -konserniin kuuluvat tehtaat Kiinassa, Teknikum (Suzhou) Technology Co., Ltd (perustettu v. 2008) sekä Unkarissa, T-Plasztik Kft., jonka suurimmat asiakkaat ovat nopeasti kasvavat kodinkone- ja henkilösuojain- sekä autoteollisuus pääosin Unkarissa ja lähiympäristössä.


title: Teknikum

text: Myyntiyhtiö Saksassa: T.OY-TEK Schlauchtechnologie GmbH toimii Keski-Euroopassa, Mülheimissa, lähellä Düsseldorfia. T.OY-TEK Schlauchtechnologie GmbH erikoisosaaminen on optimaalisten ratkaisujen tarjonta vaativiin sovelluksiin. Elintarvike- ja lääketeollisuuden, kosmetiikan, kemian ja biotekniikan sovellusten lisäksi yritys kehittää ja toimittaa monia muita erikoissovelluksia.


title: Teknikum

text: Lisäksi myyntiedustus Venäjällä Pietarissa.


title: Nike Total 90

text: Nike Total 90 (T90) on jalkapallotarvikebrändi, johon kuuluu muun muassa jalkapallokenkiä, -palloja, -housuja, -suojia ja paitoja. Muita Niken jalkapallobrändejä ovat Mercurial, Tiempo ja CTR360. T90-jalkapallokenkiä käyttävät muun muassa Wayne Rooney, Wesley Sneijder, Gianluca Zambrotta, Fernando Torres, Maicon, Vincent Kompany  sekä Gonzalo Higuain.


title: Saab 36

text: Saab 36 eli Projekti 1300 oli ruotsalainen ylisoonisen pommikoneen suunnitelma, jonka Saab toteutti 1950-luvulla. Lentokonetta suunniteltiin 800 kg painavaa ydinasetta varten. Kun ydinaseohjelma päättyi 1960-luvulla, koneen kehitys päättyi. Yhtään prototyyppiä ei ohjelmassa valmistettu.


title: Estádio Municipal de Braga

text: Estádio Municipal de Braga on jalkapallostadion, joka sijaitsee Bragan kaupungissa Portugalissa. Stadion on avattu vuonna 2003 ja sen kapasiteetti on 30 154. Sporting Clube de Braga pelaa sillä kotiottelunsa ja myöhemmin se on toiminut muun muassa vuoden 2004 EM-kilpailuissa yhtenä pelipaikkana. Sen on suunnitellut portugalilaisarkkitehti Eduardo Souto de Moura.


title: Estádio Municipal de Braga

text: Heinäkuussa 2007 Sporting Braga solmi kolmivuotisen sponsorisopimuksen ranskalaisen vakuutusyhtiö AXA:n kanssa, jonka jälkeen stadion sai uuden nimen Estádio AXA. Stadionin omistaja ilmoitti kuitenkin, että sen virallista nimeä ei vaihdeta ja uusi nimi on voimassa vain sponsorisopimuksen keston ajan.


title: Estádio Municipal de Braga

text: Stadion on rakennettu vuoren päälle. Katsomonosia on vain kaksi, kummillakin sivuilla. Suurien louhimistöiden vuoksi stadion oli kallein (83,1 milj. euroa) vuoden 2004 EM-kilpailuihin rakennetuista uusista kilpailupaikoista.


title: Héctor Thomas

text: Héctor Thomas Martínez (10. lokakuuta 1938 El Callao – 23. joulukuuta 2008 Caracas) oli venezuelalainen yleisurheilija, joka kilpaili moniotteluissa, keihäänheitossa, pituushypyssä, pikajuoksussa ja kuulantyönnössä. Hän voitti Pan-Amerikan kisoissa kaksi mitalia, joista molemmat kymmenottelusta. Thomas voitti Etelä-Amerikan-mestaruuskilpailussa yhteensä yhdeksän mitalia, joista kuusi oli kultaisia, kaksi hopeisia ja yksi pronssinen. Lisäksi hän voitti viisiottelun Keski-Amerikan ja Karibian kisoissa 1962 ja kymmenottelun Ibero-Amerikan kisoissa vuosina 1960 ja 1962. Thomas osallistui olympialaisiin kahdesti, vuosina 1960 ja 1964. Hän oli vuoden 1960 Rooman kisojen kymmenottelussa 24., mutta joutui keskeyttämään Tokion olympialaisissa 1964.


title: Héctor Thomas

text: Thomas kuoli syöpään 70-vuotiaana joulukuussa 2008. Hänet valittiin Venezuelan urheilun kunniagalleriaan vuonna 1998.


title: Soutu kesäolympialaisissa 2004

text: Vuoden 2004 kesäolympialaisten soutu järjestettiin 14. – 22. elokuuta 2004 Schinias Olympic Rowing and Canoeing Centressä Kreikassa. Tämä oli 24. kerta kun laji oli mukana olympialaisten ohjelmassa. Mukana oli 557 osanottajaa 55 eri maasta. Tapahtumia oli 14.


title: Uthman

text: Uthman, myös muodossa Othman, () on arabialainen miehen nimi.


title: Miina Manninen

text: Miina Manninen (s. 1984 Mikkeli) on suomalainen Forecan meteorologi. Hän on toiminut MTV3-kanavalla vuodesta 2010. Manninen muutti Mikkelistä Helsinkiin vuonna 2004.


title: Cairo

text: Cairo tarkoittaa seuraavia:


title: Like Mike (soundtrack)

text: Like Mike on 2. heinäkuuta 2002 julkaistu soundtrack samannimiselle elokuvalle. Soundtrackin julkaisivat So So Def Recordings Sony Music Soundtrax.


title: Caledon

text: Caledon tarkoittaa seuraavia


title: Armands Bērziņš

text: Armands Bērziņš (s. 27. joulukuuta 1983 Riika, Latvian SNT, Neuvostoliitto) on latvialainen jääkiekkoilija, pelipaikaltaan keskushyökkääjä. Isokokoinen Bērziņš ampuu vasemmalta.


title: Armands Bērziņš

text: Bērziņš aloitti uransa latvialaisessa Prizma Riiassa. Hän pelasi seurassa myös seuraavalla kaudella, mutta siirtyi kesken kauden Riika 2000 -joukkueeseen. Tämän jälkeen hän siirtyi rapakon taakse QMJHL-junioriliigaan Shawinigan Cataractesiin, jossa hän pelasi kaksi kautta. Minnesota Wild varasi Bērziņšin 155. pelaajana vuoden . Kaudeksi 2003–2004 Bērziņš siirtyi ECHL-liigan Louisiana IceGatorsiin, josta hän siirtyi tämän jälkeen Wheeling Nailersiin. Kaudeksi 2005–2006 hän siirtyi Valko-Venäjän liigassa pelaavaan Riika 2000 -joukkueeseen.


title: Armands Bērziņš

text: Kaudeksi 2006–2007 hän siirtyi Tšekin Extraligassa pelaavaan Vsetínská Hokejováan. Hän siirtyi kuitenkin kesken kauden kotimaahansa Riika 2000:n joukkueeseen. Seuraavan kauden hän aloitti samassa seurassa, mutta siirtyi Tšekin kakkosliigassa pelaavaan Jestřábi Prostějoviin, josta hän jatkoi slovakialaiseen HK Nitraan. Kaudeksi 2008–2009 Bērziņš siirtyi vastavihittyyn KHL-liigaan Dinamo Riikaan. Hän pelasi runkosarjassa 44 ottelua tehopistein 5+8=13. Seuraavalla kaudella hänen peliaikansa KHL:ssä laski 22 otteluun. Hän vietti suurimman osan kaudesta farmijoukkueessa Dinamo-Juniors Riika, joka pelasi Valko-Venäjän liigassa.


title: Armands Bērziņš

text: Elokuun 2010 Bērziņš siirtyi try-out-sopimuksella SM-liigassa pelaavaan HPK:hon. Hän vakuutti HPK:n johdon monipuolisuudellaan ja sai seuran kanssa yhden vuoden sopimuksen. Ensimmäisessä liigaottelussaan syyskuussa TPS:a vastaan Bērziņš kirjautti itselleen syöttöpisteen Jukka Laamasen tekemään maaliin. Bērziņš pelasi kaudella myös laitahyökkääjän paikalla ja teki 55 runkosarjaottelussa tehot 11+7=18 noin 13 ja puolen minuutin peliajalla ottelua kohden. Pudotuspelien kahdessa ottelussa hän saalisti yhden syöttöpisteen. Kesällä 2011 Bērziņš teki koesopimuksen Dinamo Riian kanssa, mutta joukkue ei jatkanut enää hänen sopimustaan koeajan jälkeen.


title: Armands Bērziņš

text: Bērziņš pelasi kauden 2011–2012 Valko-Venäjän pääsarjan Junost Minskissa ja siirtyi seuraavaksi kaudeksi Ukrainan pääsarjan Kompanion-Naftohaziin.


title: Armands Bērziņš

text: Bērziņš kuuluu Latvian jääkiekkomaajoukkueen vakiokasvoihin. Hän pelasi maajoukkueessa useissa nuorten ikäluokkien arvokisoissa. Hän pelasi maan joukkueessa vuoden 2006 Torinon talviolympialaisissa, jossa hän keräsi viidessä ottelussa yhden tehopisteen. Hän edusti maata myös seuraavan vuoden Moskovan MM-kilpailuissa, joissa hän teki oivat 1+2=3-tehot. Bērziņš edusti Latviaa myös vuosien 2008 ja 2009 MM-kilpailuissa, joissa hän teki yhteensä yhden tehopisteen. Hän oli mukana maan joukkueessa vuoden 2010 Vancouverin talviolympialaisissa, jotka olivat hänelle toiset olympialaiset. Bērziņšin ainoa mitali arvokisatasolla on 2. divisioonan nuorten MM-kilpailujen pronssi vuodelta 2002.


title: Armands Bērziņš

text: Bērziņš on monipuolinen ja ulottuva isokokoinen keskushyökkääjä, jota voi käyttää sekä yli- että alivoimalla. Hänen muut vahvuudet ovat liikkumisessa. Hän ampuu vasemmalta.


title: Uthman ibn Affan

text: Uthman ibn Affan (, k. 656) oli muslimien kolmas kalifi. Hänet valittiin tehtäväänsä Umarin jälkeen vuonna 644. Hän perusti komitean kokoamaan Koraania profeetta Muhammadin ilmestyksistä. Uhtmanin hallinto oli huonosti järjestäytynyt ja riitainen arabiarmeijan valloittamien maiden saaliista. Lopulta kapinan seurauksena Uhtman surmattiin vuonna 656. Hänen sukunsa Umaijadit hallitsivat kalifeina vuoteen 750.


title: Uthman ibn Affan

text: Jälkikäteen Uthmania pidettiin yhtenä oikeaanjohdetuista kalifeista. Häneen viitataan usein pelkällä etunimellä muodoissa Uthman tai Othman. Hänen jälkeensä kalifiksi nousi Ali.


title: Soutu olympialaisissa

text: Soutu on ollut olympialaisissa kilpailuohjelmassa toisista olympialaisista, vuodesta kesäolympialaisista 1900 lähtien. Soudun piti olla ohjelmassa jo ensimmäisissä Ateenan olympialaisissa vuonna 1896, mutta tuolloin myrskyinen meri pakotti perumaan soutukilpailut. Naisten soutu tuli mukaan olympiaohjelmaan vuonna 1976.


title: Soutu olympialaisissa

text: Parhaiten menestyneitä maita olympialaisten soudussa ovat Yhdysvallat, Iso-Britannia, Saksa ja Itä-Saksa.


title: Soutu olympialaisissa

text: Nykyään olympialaisten soudussa on 14 olympialuokan tapahtumaa, joista kahdeksan miehille ja kuusi naisille. Olympialuokan kilpailuissa venettä soutaa luokasta riippuen yksi, kaksi, neljä tai kahdeksan soutajaa. Miesten kilpailutapahtumia ovat yksikkö (M1x), pariairokaksikko (M2x), pariaironelonen (M4), perämiehetön kaksikko (M2-), perämiehetön nelikko (M4-), kahdeksikko (M8+), kevyt pariairokaksikko (LM2-) ja kevyt pariaironelikko (LM4-). Naisten tapahtumia ovat yksikkö (W1x), pariairokaksikko (W2x), pariaironelonen (W4), perämiehetön kaksikko (W2-), kahdeksikko (W8+) ja kevyt pariairokaksikko (WM2-).


title: Soutu olympialaisissa

text: Olympiaohjelmasta on poistettu miesten perämiehellinen kaksikko ja perämiehellinen nelonen, sekä naisten perämiehellinen nelonen.


title: Soutu olympialaisissa

text: Ratojen pituudet ovat olleet miesten kilpaluissa aina 2000 metriä. Naisten kilpailumatka pidennettiin 2000 metriin vuoden 1988 olympialaisissa, tätä ennen naisten radan pituus oli 1000 metriä.


title: Soutu olympialaisissa

text: Miesten kevyessä luokassa keskipaino 70kg tai alle, naisten kevyessä luokassa keskipaino alle 57 kg.


title: Järvenpään vaakuna

text: Järvenpään vaakuna on Järvenpään kaupungin tunnus. Vaakunan aihe viittaa Tuusulanjärven taiteilijayhteisöön, joka sijaitsee myös Tuusulasta sittemmin erotetun Järvenpään kauppalan alueella, ja erityisesti Jean Sibeliukseen. Lyyra kuvaa myös paikkakunnan merkitystä koulukeskuksena.


title: Järvenpään vaakuna

text: Vaakunan selitys on ”sinisessä kentässä hopeinen siivekäs lyyra”. Vaakunan on suunnitellut Olof Eriksson, ja Järvenpään kauppalanvaltuusto hyväksyi sen kokouksessaan 25. marraskuuta 1955. Sisäasiainministeriö vahvisti vaakunan käyttöön 10. helmikuuta 1956.


title: Soldier (albumi)

text: Soldier on Iggy Popin albumi vuodelta 1980. Kappaleista "Loco Mosquito", "Dog Food" ja "Knocking 'Em Down (in the City)" julkaistiin musiikkivideot. Lisäksi David Bowie ja Simple Minds lauloivat kappaleessa "Play it Safe".


title: Soldier (albumi)

text: Kaikki kappaleet kirjoittanut Iggy Pop, ellei toisin mainita.


title: Strange Music

text: Strange Music on yhdysvaltalainen hip hopiin erikoistunut levy-yhtiö.


title: Strange Music

text: Levy-yhtiön artistien musiikki keskittyi alunperin lähinnä Tech N9nen luomaan tyyliin, jossa perinteisiä Midwest hip hopin aineksia kuten nopeaa chopper-räppäystä sekoitettiin horrorcoren, rockin ja elektronisen hip hopin elementteihin. Viime vuosina Strange Music on kuitenkin laajentanut genrekattaustaan ja yhtiön talliin on otettu mm. R&B-artisti Mackenzie Nicole, popyhtye AboveWaves ja laulaja Darrein Safron.


title: Strange Music

text: Strange Musicin artisteilla on kehittynyt myös omanlainen tyylinsä horrorcoren suhteen. Useimmista genren artisteista poiketen he eivät pääasiallisesti räppää väkivallasta tai murhista vaan käsittelevät usein yliluonnollisen ja mustaa magiaa sivuavan tematiikan ympärillä mm. hulluksi tulemista, pahuutta ja elämän kriisejä. Linjasta poikkesi kuitenkin yhtiön entinen artisti Brotha Lynch Hung, joka säilytti jo 90-luvulla syntyneen eksplisiittisen sanoitustyylinsä, jossa hän hyppäsi usein kappaleissaan itse sarjamurhaajan rooliin ja räppäsi yksityiskohtaisesti esimerkiksi kannibalismista ja itsemurhasta.


title: Kentauri (täsmennyssivu)

text: Kentauri voi tarkoittaa seuraavia:


title: Destro

text: Destro on Action Force -universumissa esiintyvä superroisto. Hasbron luoma hahmo esiintyi ensimmäisen kerran vuonna 1983 "A Real American Hero" -lelusarjassa.


title: Destro

text: Oikealta nimeltään James McCullen Destro XXIV on skotlantilainen Destron linnan Lairdi. Hän peri linnan Destro klaanilta, joka on vuosisatojen ajan suunnitellut ja myynyt aseita. Destro muodosti nykyisen inkarnaation yhtiöstä, joka tunnetaan lyhyesti nimellä MARS (Military Armament Reasearch Syndicate). Hän pitää yllään berylliumista taottua teräsnaamiota, josta tuli Destron suvun symboli, kun heidän esi-isänsä oli jäänyt kiinni myytyään aseita kahdelle toisiaan vastaan sotaa käyneille klaaneille. Kumpikaan puoli ei halunnut teloittaa Destron esi-isää, jonka myötä he takoivat naamion hänelle pidettäväksi merkkinä teoistaan.


title: Destro

text: Arthur Burghardt ääninäytteli Destroa vuosina 1985-1986 animaatiosarjassa "Action Force".


title: Destro

text: Destro toimi sarjassa pääosin Cobra Commanderin lähimpänä alaisena ja oli romanttisessa suhteessa Baronessin kanssa. Destro sai Cobralta tehtäväkseen asentaa yhden kolmesta mustista jättikuutioista, pienen vaivan päätteeksi hän myös onnistui siinä ja pakeni paikalta, kun Joen joukot joutuivat taistelemaan kuutiota vastaan siihen asti kunnes se laukaisi säteensä kohti avaruutta. Destro sai vielä asentaa neljännen kuution paikalleen Baronessin kanssa, jonka he suorittivat onnistuneesti. Sittemmin hän sai tehtäväkseen asentaa matalakorkuisen pimeyden pyramidin, kun G.I. Joen joukot onnistuivat estämään alkuperäisen suunnitelman. Pian Joen joukot onnistuivat tunkeutumaan Cobran temppeliin, jossa se tuhosivat koko pimeyden pyramidin itsetuhokatkaisimella. Destro joutui naamioitumaan ja pakeni metrolla yhdessä Baronessin, Crimsonin kaksosten ja Cobra Commanderin kanssa.


title: Destro

text: Sittemmin hän jatkoi Cobralle työskentelemistä ja valmisti sademetsässä sijainneessa tukikohdassaan ydinkärkiä, joilla Cobra Commander uhkasi räjäyttää jokaisen Yhdysvaltain osavaltion. Tehtävä kuitenkin epäonnistui G.I. Joe -joukkojen purkaessa jokaisen pommin. Myöhemmin Destro yritti saada hakkeroinnin kautta G.I. Joen satelliittia, mutta Breaker onnistui välttämään tapauksen lisäämällä sen vauhtia, jonka myötä he menettivät hallinan satelliittiin. Se putosi Afrikkaan, jonne Cobra Commander lähetti Storm Shadowta etsintöjä varten.


title: Destro

text: Eric Bauza ääninäytteli Destroa vuoden 2009 animaatiosarjassa "".


title: Destro

text: Sarjassa Destrolla on lyhyt rooli. Se pitää yhdessä Baronessin kanssa ryhmän tiedemiehiä panttivankina. Roadblock ja Gung-Ho hyökkäävät heidän piilopaikkaansa ja ampuvat Destroa sekä Baronessia sillä välin, kun Stalker pelastaa tiedemiehet maassa olevan luukun kautta. Lopulta Roadblock ja Gung-Ho vangitsevat kaksikon.


title: Destro

text: Destro esiintyi pienessä roolissa samannimiseen televisiosarjaan pohjautuvassa elokuvassa "", jossa hahmon äänenä toimi Arthur Burghardt. Hän tarjosi palveluksiaan uusille terroristijoukoille Golobulusille ja Cobra-Lalle, jonka myötä Destro kääntyi Cobra Commanderia vastaan. Destro nähtiin vielä taistelemassa Cobra-Lan rinnalla G. I. Joen joukkoja vastaan ja selvisi eräästä räjähdyksestä, jossa menehtyi useita Cobra-Lan sotilaita.


title: Destro

text: Scott McNeil ääninäytteli Destroa vuoden 2004 tietokoneanimaatioelokuvassa "".


title: Destro

text: Destro työskenteli tiiviisti yhdessä Baronessin kanssa Cobra Commanderille. Kaksikko sieppasi kenraali Hawkin pohjoisnavan päämajaansa Cobran uutta suunnitelmaa varten. Paikalla Destro esitteli samalla suunnitelmansa, jonka myötä yhtiönsä avustuksella Cobra Commander voisi vallata maailman kolmen vuoden sisällä. Tämä ei kuitenkaan tyydyttänyt heidän johtajaa, joka torjui ajatuksen. Sittemmin Destro oli mukana laukaisemassa ohjusta Brasiliasta, jolla Cobra yritti muuttaa maailman ihmiset hybrideiksi. Hänet kuitenkin pidätettiin muiden Cobran jäsenten tavoin.


title: Destro

text: Christopher Eccleston esitti Destroa vuoden 2009 elokuvassa "".


title: Destro

text: Destro tunnetaan elokuvassa pelkästään nimellä James McCullen, joka oli elokuvan pääroisto, MARS yhtiön omistaja ja terroristi. Hän käyttää hyväkseen NATOn rahoitusta nanohiukkasten tutkimuksessa ja suunnittelee varastavansa Tohtorin avustuksella valmistetut ydinkärjet takaisin itselleen. McCullen komentaa aluksi varastamaan salkkuun pakatut ydinkärjet NATO:n joukoilta, jotka ovat kuljettamassa niitä turvaan. MARSin joukot eivät kuitenkaan onnistu saamaan salkkua käsiinsä G.I. Joe joukkojen väliintulon myötä. Myöhemmin he onnistuvat nappaamaan ne G.I. Joen päämajasta, jonka myötä McCullen käskee Baronessin ja Storm Shadown tuhoamaan Pariisin, kostoksi Ranskalle hänen esi-isälleen aiheuttamasta rangaistuksesta. Tehtävä ei täysin onnistu vaikka kaksikko saa hieman tuhoa aikaan Pariisissa, tuhottuaan Eiffelin tornin. McCullen suunnittelee tuovansa koko maailman tuhoon ja noustevansa sitä kautta MARS yhtiön kehityksen myötä maailman valtiaaksi. Suunnitelma ei kuitenkaan tuota tulosta G.I. Joen joukkojen hyökätessä hänen pohjoisnavalla sijaitsevaan tukikohtaansa, jossa hän polttaa kasvonsa yrittäessään tappaa Duken pienellä liekinheittimellä. McCullenin tiedemies pelastaa hänet ja piikittää hänen naamaansa nanohiukkasia, jotka luovat elävän metallin kasvon päälle. Tohtori nimittää häntä lopuksi Destroksi ja kertoo itse olevansa nyt Cobra Commander. Kaksikko jää kuitenkin kiinni ja heidät teljetään erityisvankilaan.


title: 747 Winchester

text: 747 Winchester on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1913. Pikkuplaneetta sai nimensä löytöpaikkansa, Yhdysvaltojen Massachusettsin osavaltiossa sijaitsevan Winchesterin kaupungin mukaan. Ennen nimäämistään asteroidi tunnettiin tunnuksella 1913 QZ.


title: 747 Winchester

text: Winchester on kooltaan melko suuri, sillä sen läpimitta on noin 172 kilometriä. Akselinsa ympäri pikkuplaneetta pyörähtää noin 9,40 tunnissa. Winchesterin radan inklinaatio eli kaltevuus on melko suuri. Se on noin 18,17 astetta. Kuitenkin esimerkiksi yhden suurimmista päävyöhykkeen asteroideista nimeltä Pallas inklinaatio on huomattavasti suurempi kuin Winchesterin. Se on jopa 34,84 astetta.


title: Top Chef Suomi

text: Top Chef Suomi on suomalainen versio yhdysvaltalaisesta "Top Chef" -tositelevisioformaatista, jossa kokit kilpailevat toisiaan vastaan ruoanlaittoon liittyvissä haasteissa. Ohjelmaan pääsevät kilpailemaan vain alan ammattilaiset.


title: Top Chef Suomi

text: Ohjelman päätuomari on kokki Hans Välimäki, juontaja-tuomarina toimii kokki ja entinen malli Pipsa Hurmerinta ja kolmantena vakiotuomarina Royal Ravintoloiden liiketoimintajohtaja Pia Kämppi. Vierailevana tuomarina nähdään alkuperäisessä Top Chefissä menestynyt, suomalaissyntyinen Stefan Richter. Top Chef -tittelistä kisaa 12 ravintola-alan ammattilaista.


title: Top Chef Suomi

text: Top Chefin jokainen jakso koostuu kahdesta tehtävästä: alussa nähdään mielikuvitusta ja nopeutta vaativa tulikoe, jonka voittaja on turvassa pudotuksesta. Pudotushaaste voi olla mitä vain hienostuneiden juhlien järjestämisestä jääkiekkojoukkueen muonitukseen. Lopuksi kokkikilpailijat joutuvat tuomariston eteen arvioitavaksi ja huonoiten onnistunut joutuu jättämään kisan kesken.


title: Top Chef Suomi

text: Ensimmäinen tuotantokausi alkoi Sub-kanavalla 26. tammikuuta 2011.Toinen tuotantokausi alkoi Sub-kanavalla 4. tammikuuta 2012. Toisen kauden ensimmäisessä jaksossa nähtiin yllätyskäänne, kun heti ensimmäisen tehtävän jälkeen yksi kilpailijoista joutui lähtemään kisasta.


title: Top Chef Suomi

text: Kolmas tuotantokausi alkoi MTV3-kanavalla 5. helmikuuta 2013.


title: Turun lentokerho

text: Turun lentokerho ry on Turun lentoasemalla ja Oripään lentokentällä toimiva purje- ja moottorilentokerho. Yhdistys on perustettu vuonna 1948, joskin toiminta juontaa juurensa vuonna 1931 perustettuun Varsinais-Suomen Ilmapuolustusyhdistykseen, joka toimi Artukaisten lentokentältä. Kerholla on 3 moottorikonetta, 3 moottoripurjekonetta ja 5 purjekonetta. Lentotoiminnan lisäksi kerho harjoittaa teoria- ja lentokoulutusta sekä palolento- ja SAR-toimintaa. Yhdistys on Suomen Ilmailuliiton jäsen.


title: Turun lentokerho

text: Vuonna 1989 Turun lentokerholle myönnettiin Kar-Airin kiertopalkinto tuloksellisesta moottorilentotoiminnasta.


title: Turun lentokerho

text: Moottorikoneet


title: Turun lentokerho

text: Moottoripurjekoneet


title: Turun lentokerho

text: Purjekoneet


title: Turun lentokerho

text: Turun lentokerhon kotisivut


title: Ave verum corpus

text: Ave verum corpus on 1300-luvulta peräisin oleva ehtoollisvirsi, joka on yhdistetty vuonna 1362 kuolleeseen paavi Innocentius VI:een. Tunnetuimman musiikin sanoihin on säveltänyt Mozart.


title: Peter-Michael Kolbe

text: Peter-Michael Kolbe (s. 2. elokuuta 1953 Hampuri) on saksalainen soutaja, joka saavutti yksikkösoudussa viisi maailmanmestaruutta ja kolme olympiahopeaa 1970–1980-luvuilla.


title: Peter-Michael Kolbe

text: Kolbea on kutsuttu kaikkien aikojen parhaaksi soutajaksi, joka ei ole voittanut olympiakultaa. Montrealissa 1976 ja Los Angelesissa 1984 hän hävisi Pertti Karppiselle ja Soulissa 1988 Thomas Langelle. Moskovan olympialaisiin 1980 hän ei voinut osallistua Saksan liittotasavallan boikotoidessa kilpailuja.


title: Peter-Michael Kolbe

text: Kolbe voitti yksikön maailmanmestaruuden Nottinghamissa 1975, Hamiltonissa 1978, Münchenissä 1981, Duisburgissa 1983 ja Nottinghamissa 1986. Lisäksi hän sai hopeaa Bledissä 1979 ja Kööpenhaminassa 1987 sekä pronssia Hazewinkelissä 1985. Hän voitti myös Euroopan-mestaruuden Moskovassa 1973.


title: Sinfonia nro 4 (Brahms)

text: Johannes Brahms sävelsi neljännen sinfoniansa e-mollissa (op. 98) vuosina 1884–1885. Sinfonia jäi hänen viimeisekseen. Se kantaesitettiin Meiningenissä 25. lokakuuta 1885 hänen johdollaan. Aiemmin versio kahdelle pianolle oli jo esitetty pienelle yksityiselle yleisölle säveltäjän toimiessa toisena pianistina.


title: Sinfonia nro 4 (Brahms)

text: Teos koostuu neljästä osasta:Neljäs osa on esimerkki sinfonisesta chaconnesta.


title: Amor Prohibido (kappale)

text: "Amor Prohibido" on meksikolaisen Selenan esittämä kappale vuodelta 1994. Se oli ensimmäinen single hänen 5. studioalbumistaan "Amor Prohibido". Sen ovat tehneet A.B. Quintanilla III ja Pete Astudillo. Kappale voitti kaksi palkintoa vuonna 1994. Meiju Suvas on esittänyt sen suomeksi nimellä "Kielletty rakkaus".


title: Lagginhorn

text: Lagginhorn on 4 010 metriä korkea vuori Sveitsissä Valais’n Alpeilla.


title: Pyhämaan uusi kirkko

text: Pyhämaan uusi kirkko rakennettiin Ruotsin yli-intendentinviraston vuonna 1795 laatimien piirustusten mukaan harmaakivestä vanhan uhrikirkon viereen. Kirkko on muodoltaan päätytornillinen pitkäkirkko ja se valmistui vuonna 1804.


title: Pyhämaan uusi kirkko

text: Kirkon katteena on satulakatto. Kirkon tornin päällä oli alun perin avolyhty, mutta vuoden 1908 remontin yhteydessä se uusittiin uusgoottilaista tyyliä noudatellen päättymään huippuun ja neljään pieneen kulmatorniin. Kirkkosalin sisäkatto on matala, laudasta tehty tynnyriholvi. Itäisen alttarin takana on sakaristo ja papin kamari ja niiden päällä lehteri. Kirkkoa voidaan pitää tyypillisenä 1700-luvun lopun ja 1800-luvun alun ruotsalaisen virastoarkkitehtuurin edustajana. Sellaisena se on arkkitehtonisesti vaatimaton.


title: Pyhämaan uusi kirkko

text: Kirkon sisäilme on vuoden 1934 korjauksesta, jonka suunnitteli arkkitehti A. W. Rancken.


title: Pyhämaan uusi kirkko

text: Kirkon alttaritaulun on maalannut Arvid Liljelund ja se on vuodelta 1883. Teos on nimeltään "Kristuksen kirkastus". Taulun sanotaan olevan taiteilijan näkemys Rafaelin samannimisen taulun teemasta. Alttarin yläpuolella olevat 12 apostolia esittävät maalaukset ovat tuntemattomaksi jääneen taiteilijan käsialaa ilmeisesti 1820-luvulta. Kirkon urut ovat Jens Zachariassenin mekaaniset 7-äänikertaiset urut vuodelta 1877.


title: Pyhämaan uusi kirkko

text: Kellotornissa olevat kellot ovat vuosilta 1782 ja 1810.


title: Pyhämaan uusi kirkko

text: Museovirasto on määritellyt Pyhämaan kirkot ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.


title: Fletschhorn

text: Fletschhorn on 3 903 metriä korkea vuori Sveitsissä, Valais'n Alpeilla.


title: Jegihorn

text: Jegihorn on 3 206 metriä korkea vuorenhuippu Sveitsissä Valaisin Alpeilla.


title: Transformers: Cyber Missions

text: Transformers: Cyber Missions on yhdysvaltalainen 13-osainen tietokoneanimaatiosarja, joka kertoo sivujuonta elokuvasta "". Sarjaa esitettiin ensi kerran Yhdysvalloissa 21. tammikuuta 2010 Hasbron internetsivustolla ja Vimeolla. Sarjaa on esitetty myös Kanadassa YTV:llä.


title: Transformers: Cyber Missions

text: Cyber Missions on myös suunnitteilla julkaistuksi DVD:lle Yhdysvalloissa.


title: Transformers: Cyber Missions

text: Bumblebee ja Ironhide katsovat NESTin tukikohdassa Vector Sigmaan tallennettuja Optimus Primen tekemiä videopätkiä Autobottien taistelusta Decepticoneja vastaan, jotka historioitsija Alpha Trion on säilyttänyt. Kaksikko joutuu samalla taistelemaan yksittäisiä Decepticonien hyökkäyksiä vastaan. Lisäksi Optimus Prime kehottaa Bumblebeeta harjoittelemaan ja olemaan varuilla yllätyshyökkäyksiä vastaan, jonka myötä Ironhide valmentaa häntä.


title: Transformers: Cyber Missions

text: Sarjassa Bumblebee kommunikoi elokuvien tavoin radion välityksellä. Hahmolle äänen antavat tämän myötä lähes kaikki sarjassa ääninäyttelevät henkilöt.


title: Frederic Remington

text:
Frederic Remington (4. lokakuuta 1861 Canton, New York – 26. joulukuuta 1909) oli yhdysvaltalainen taidemaalari, kuvittaja, kuvanveistäjä ja kirjailija. Hänen dynaaminen esitystapansa nosti hänen taiteensa laajalti tunnetuksi ja loi myyttisen käsityksen villistä lännestä: cowboysta, ratsuväestä, intiaanisotureista ja erilaisista sotatantereista.
Remington pääsi Yalen yliopistoon taideopiskelijaksi. Hetkellinen kiinnostus nyrkkeilyyn ja jalkapalloon eivät vähentäneet hänen mielenkiintoaan taidetta kohtaan. Matkustellessaan ympäri Yhdysvaltoja hän tutustui erilaisiin paikkoihin. Näillä matkoillaan Remington luonnosteli kuvia ihmisistä ja ympäristöstä. Vuonna 1888 hän myi tekemiään kuvia suurille aikakauslehdille, kuten "Harper’s Weeklylle". Hänen tuotantonsa sisälsi myös veistoksia, joista tunnetuin oli "The Bronco Buster" (1895). Remingtonin tuotannon eräs teema oli yksilön kokema elämän ja kuoleman taistelu ylivoimaa vastaan.


title: Frederic Remington

text: Vuonna 1909 Remingtonin luomistyön katkaisi umpilisäkkeen tulehdus, jonka seurauksena hän menehtyi.


title: Dimetyyliallyylitranstransferaasi

text: Dimetyyliallyylitranstransferaasi eli farnesyylipyrofosfaattisyntaasi on entsyymi, joka katalysoi isopentenyylipyrofosfaatin ja dimetyyliallyylipyrofosfaatin kondensoitumista.


title: Dimetyyliallyylitranstransferaasi

text: Dimetyyliallyylitranstransferaasi katalysoi isopentenyylipyrofosfaatin ja dimetyyliallyylipyrofosfaatin kondensoitumista geranyylipyrofosfaatiksi. Kondensoituminen tapahtuu dimetyyliallyylipyrofosfaatin ykköshiilen ja isopentenyylipyrofosfaatin neloshiilen kesken. Samalla reaktiossa vapautuu pyrofosfaatti-ioni. Entsyymi katalysoi myös geranyylipyrofosfaatin ja isopentenyylipyrofosfaatin reaktiota, jonka tuote on farnesyylipyrofosfaatti. Tyypiltään tämä reaktio on samanlainen kuin edellinenkin. Entsyymi ei katalysoi enää suurempien terpeenien esiasteiden kondensaatiota. Entsyymin rakenne sisältää runsaasti asparagiinihapporyhmiä, jotka sitoutuvat entsyymin toiminnalle tärkeisiin magnesium- ja mangaani-ioneihin sekä isopentenyylipyrofosfaatin pyrofosfaattiryhmään.


title: Dimetyyliallyylitranstransferaasi

text: Entsyymi vaatii toimiakseen magnesium- tai mangaani-ioneita. Eliöstä riippuen entsyymi toimii parhaiten, kun lämpötila on 30–90 °C ja pH 5,5–9. Dimetyyliallyylitranstransferaasin inhibiittoreita ovat muun muassa eräät orgaaniset pyrofosfaatit, Triton X-100, joka toimii pieninä pitoisuuksina myös entsyymin aktivaattorina, ja pyrofosfaatti-ionit. Typpeä sisältävät bisfosfonaattilääkkeet, kuten risedronihappo, pamidronihappo ja tsoledronihappo estävät entsyymin toimintaa kiinnittymällä pyrofosfaattien ja metalli-ionien sitoutumiskohtaan.


title: Dimetyyliallyylitranstransferaasi

text: Dimetyyliallyylitranstransferaasin entsyyminumero on EC 2.5.1.1 ja CAS-numero 9032-79-5.


title: Jack Clarke

text: Jack Clarke (s. 1. maaliskuuta 1988 Effingham Surrey) on brittiläinen moottoriurheilija. Nykyään hän kilpailee F2 luokassa. Clarke on entisen F1 kuljettajan ja Britannian Touring Car mestaruussarjan kuljettajan Julian Baileyn poikapuoli.


title: Jack Clarke

text: Clarke aloitti uransa Formula BMW sarjassa vuonna 2006. Vuonna 2007 Clarke kilpaili Formula Palmer Audi sarjassa sijoittuen sarjan neljänneksi. Clarke jatkoi sarjassa seuraavana vuonna sijoittuen jälleen neljänneksi. Vuonna 2009 Clarke siirtyi F2 luokkaan. Hän saavutti kaudella 6 pistettä.


title: Jack Clarke

text: Brands Hatchin kilpailussa 19.7. kierroksella 9 Clarken auto lähti käsistä Westfield mutkassa ajautuen rengasvalliin. Törmäyksen seurauksena vasen takarengas lähti pomppimaan vaarallisesti rataa kohti. Pietro Gandolfi ja Jolyon Palmer välttivät onnettomuuden, mutta rengas osui Henry Surteesia päähän kovalla vauhdilla. Surtees menetti tajuntansa ja ajautui ulos radalta. Surtees myöhemmin kuoli sairaalassa vammoihinsa. Clarkea ei kuitenkaan syytetty onnettomuudesta.


title: Jack Clarke

text: Clarke jatkoi F2 luokassa kaudella 2010 saavuttaen 3 palkintosijaa sijoittuen sarjapisteissä yhdeksänneksi. Clarke jatkoi sarjassa vuonna 2011 saavuttaen yhden voiton sijoittuen sarjapisteissä kahdeksanneksi.


title: Sinun silmiesi tähden

text: Sinun silmiesi tähden voi viitata seuraaviin asioihin:


title: Alankomaiden pääministeri

text: Alankomaiden pääministeri on Alankomaiden ministerineuvoston puheenjohtaja. Alankomaiden monarkki nimittää yleensä parlamentin alahuoneen vaaleissa enemmistön saaneen puolueen tai koalition johtajan pääministeriksi.


title: Alankomaiden pääministeri

text: Pääministeri toimii ministerineuvoston puheenjohtajana, laatii agendan sen kokouksiin ja valvoo sen päätösten toimeenpanoa. Hän on samalla myös yleisten asioiden ministeri, jolle kuuluvat ne asiat jotka eivät kuulu minkään muun ministeriön toimialaan. Pääministeri ja monarkki tapaavat joka viikko.


title: Alankomaiden pääministeri

text: Pääministerin virka-asunto on Catshuis, joka sijaitsee Haagissa.


title: Alankomaiden pääministeri

text: Nykyinen pääministeri on Mark Rutte vuodesta 2010 lähtien.


title: Sinun silmiesi tähden (kappale)

text: Sinun silmiesi tähden on yksi tunnetuimmista suomalaisista iskelmäkappaleista. Sen kirjoittivat Toivo Kärki ja Reino Helismaa nimimerkeillä W. Stone ja Orvokki Itä. Tunnetuksi laulun teki Olavi Virta vuonna 1953. Hänen versionsa julkaistiin singlenä, jonka toisella puolella oli ”Olen luonasi tänään”.


title: Sinun silmiesi tähden (kappale)

text: Aluksi moni luuli kappaletta käännökseksi jostain amerikkalaisesta kappaleesta. Metro-tytöt-yhtyeen Hertta Louhivuori on kertonut, että kun hän työskenteli Musiikki-Fazerin myymälässä Helsingissä, kaksi muusikkoa tuli kysymään nuotteja lauluun. Hän kysyi, tarkoittivatko he Toivo Kärjen sävellystä, jolloin muusikot vastasivat: ”Ei me mitään Kärkeä haluta, vaan amerikkalainen Sinun silmiesi tähden.”


title: Sinun silmiesi tähden (kappale)

text: Virta esitti laulun elokuvassa "Pekka Puupää kesälaitumilla" (1953). Suurten soittolukujen ja levymyyntien myötä laulu nousi suureen suosioon ja siitä tuli ikivihreä. Sanoittaja Vexi Salmen mielestä kappale on parhaimpia suomalaisia rakkauslauluja.


title: Sinun silmiesi tähden (kappale)

text: Myöhemmin kappaleen on levyttänyt moni artisti, kuten Eino Grön, Pasi Kaunisto, Kari Tapio ja Samuli Edelmann. Lisäksi se on soinut muun muassa optikkoliikkeiden mainoksissa.


title: Sinun silmiesi tähden (kappale)

text: Kappaleen mukaan on nimetty myös muun muassa Virran 20 suosikkia -sarjan kokoelma "Sinun silmiesi tähden".


title: Hassen Matkat

text: Hassen Matkat oli Hans Westerbackin vuonna 1979 Turkuun perustama matkatoimisto. Se aloitti toimintansa tilauslennoilla Rodokselle. Pian yhtiö kasvoi valtakunnalliseksi, ja se oli 1980-luvulla Suomen suurin ja kannattavin matkatoimisto, vaikka sen toimintamallina oli myydä palveluitaan edullisesti. Se kilpailutti hankintojaan aktiivisesti ja käytti siksi tilauslentoyhtiöitä monista maista.


title: Hassen Matkat

text: Vuonna 1988 Westerback myi yrityksen Rantasipi-hotelliketjun silloiselle omistajalle Karisma Investille. Vuonna 1997 Hassen matkat yhdistyi Fritidsresorin kanssa, ja vuonna 2001 se yhdistettiin Finnmatkoihin.


title: Kalle Kuusinen

text: Kalle Juho Petter Kuusinen (25. marraskuuta 1889 Sortavala – 22. marraskuuta 1980 Espoo) oli suomalainen kauppaneuvos, suurlahjoittaja ja vaatetusalalla toimineen Kuusinen Oy:n perustaja.


title: Kalle Kuusinen

text: Kalle Kuusisen vanhemmat olivat räätälimestari, kauppias ja elokuvateatterin omistaja Juho Kuusinen (aik. Gröhn) ja ompelijatar Anna Kristina Kotilainen.


title: Kalle Kuusinen

text: Kuusinen päätti ryhtyä kauppiaaksi jo käydessään oppikoulua Sortavalassa ja Joensuussa. Hän sairastui 18-vuotiaana tuberkuloosiin ja joutui Takaharjun parantolaan. Päästyään parantolasta Kuusinen kävi kauppakoulun ja teki sitten vuoden kestäneen opintomatkan Saksaan. Hän työskenteli sitten isänsä liikkeessä mutta joutui myös vielä viettämään aikoja parantolassa.


title: Kalle Kuusinen

text: Oman "Vaatetuskauppa Kalle Kuusinen" -nimisen liikkeensä Kuusineen perusti isänsä tuella Käkisalmeen 1915. Liike alkoikin menestyä koska Kuusinen harjoitti runsaasti mainontaa ja hän kiinnitti huomiota myös asiakkaiden neuvomiseen. Kuusinen alkoi myös itse valmistaa vaatteita. Vuonna 1918 Kuusinen muutti Helsinkiin ja perusti sinne "Kuusinen Oy":n joka erikoistui räätäleille myytäviin miesten pukukankaisiin. Kuusinen järjesti asiakkainaan olleille räätäleille leikkuukursseja ja jakoi myös matka-apurahoja. Vuonna 1928 Helsinkiin perustettu Vaatturien ammattikoulu syntyi Kuusisen järjestämien vaatturipäivien pohjalta. Kuusisen liike pyrki myös edistämään pukeutumiskulttuuria eurooppalaisten esikuvien perusteella.


title: Kalle Kuusinen

text: Kuusinen sai kauppaneuvoksen arvon 1936 ja hänestä tuli kauppatieteen kunniatohtori 1971. Kuusinen johti liikettään vuoteen 1940 saakka, ja uudesta 1949–1952 ja toimi sen jälkeen yhtiön johtokunnan puheenjohtajana vuoteen 1960 saakka. Eino Hirvonen oli toimitusjohtajana 1940–1948 ja 1953–1960. Kalle Kuusien poika kauppaneuvos Reijo Kuusinen (s. 1924) oli liikkeen johdossa vuodesta 1960 alkaen.


title: Kalle Kuusinen

text: Kuusinen Oy:n tytäryhtiöitä olivat Tampereella pukutehdas Pukumestarit Oy ja Suinulassa Sartor Oy, joka valmisti paitoja ja ulkoiluasuja.


title: Kalle Kuusinen

text: Kalle Kuusinen oli Bulgarian pääkonsuli 1937–1943. Kuusisella oli aluksi liikkeitä ympäri Suomea mutta 1970-luvulla toiminta keskitettiin Helsinkiin.


title: Kalle Kuusinen

text: Reijo Kuusinen myi yhtiön osake-enemmistön 1985 ja yhtiön pääomistajaksi tuli liikemies Rauli Auran omistama "Kuusenjuuri Oy". Keväällä 1987 yhtiön osakkaana ollut kiinteistösijoittaja Matti Nurmi myi osakkeensa muun muassa Suomen Kommunistisen puolueen sijoitusyhtiölle "Sijoituslinkki Oy":lle. Kuusinen Oy:n nimeksi muuttui 1989 "Corum Oy" ja yhtiön vähittäiskauppatoiminta myytiin saman vuonna SOK:lle. Vuonna 1993 sekä Corum Oy että Kuusenjuuri Oy tekivät konkurssin tappiollisten kiinteistösijoitusten vuoksi. SOK puolestaan myi entisen Kuusisen myymälätoiminnot 2002 Tex Moda -ketjulle.


title: Kalle Kuusinen

text: Kalle Kuusinen tuki taloudellisesti muun muassa Suomalaisuuden Liittoa, Liikesivistysrahastoa sekä 1939 perustettua Suomen Kulttuurirahastoa. Hän oli Kulttuurirahaston hallintoneuvoston puheenjohtaja.


title: Kalle Kuusinen

text: Kalle Kuusinen oli naimisissa 1919–1958 Aino Esteri Lindroosin (1897–1958) kanssa. Heillä oli kolme lasta.


title: Messa (Puccini)

text: Messa on Giacomo Puccinin säveltämä messu neliääniselle kuorolle, tenori- ja baritonisolisteille ja orkesterille. Teos tunnetaan myös nimellä "Messa di Gloria", vaikka se on itse asiassa täydellinen viisiosainen messu eikä varsinainen "Messa di gloria", johon sisältyisivät vain Kyrie- ja Gloria-osat.


title: Messa (Puccini)

text: Puccini sävelsi messunsa päättötyökseen musiikkioppilaitos Istituto Musicale Pacinista. Se kantaesitettiin Luccassa 12. heinäkuuta 1880. Credo-osa oli sävelletty ja esitetty jo vuonna 1878 itsenäisenä teoksena. Puccini ei kuitenkaan koskaan itse julkaissut messun koko käsikirjoitusta, vaikka teos saikin aikanaan hyvän vastaanoton. Se esitettiin jälleen vasta vuonna 1952 – ensin Chicagossa, sitten Napolissa.


title: Messa (Puccini)

text: "Messan" teemoja Puccini hyödynsi myöhemmin muissa teoksissaan; esimerkiksi Agnus Dein musiikkia on käytetty "Manon Lescaut'ssa". "Edgarissa" on lainattu messun Kyrie-osaa.


title: Jeffrey Bruma

text: Jeffrey K. van Homoet Bruma (s. 13. marraskuuta 1991 Rotterdam, Alankomaat) on alankomaalainen jalkapalloilija. 186 senttimetriä pitkän Bruman pelipaikka on puolustuksen keskustassa tai oikealla laidalla. Hän edustaa Englannin Valioliigan Chelseaa.


title: Jeffrey Bruma

text: Bruma siirtyi Chelseaan synnyinkaupunkinsa Feyenoordista 15-vuotiaana 100 000 punnan siirtokorvausta vastaan. 16-vuotiaana hän pelasi ensimmäisen kerran Chelsean reservijoukkueessa. Ensiesiintymisensä Valioliigassa Bruma teki lokakuussa 2009 tultuaan vaihdosta kentälle ottelussa Blackburnia vastaan. Yhteensä hän pelasi kauden 2009–10 aikana Chelsean ykkösjoukkuessa kolme virallista ottelua, joista kaksi Valioliigassa ja yhden Englannin liigacupissa.


title: Jeffrey Bruma

text: Alankomaiden A-maajoukkueessa Bruma pelasi ensimmäisen ottelunsa heinäkuussa 2010 Ukrainaa vastaan.


title: Jeffrey Bruma

text: Myös Bruman isoveli Marciano on tullut tunnetuksi ammattilaisjalkapalloilijana.


title: Myriam Soumaré

text: Myriam Soumaré (s. 29. lokakuuta 1986 Pariisi) on ranskalainen pikajuoksija.


title: Myriam Soumaré

text: Soumaré oli kolmas alle 23-vuotiaiden EM-kilpailujen 100 metrin juoksussa Debrecenissä 2007. Berliinin MM-kilpailuissa 2009 hän karsiutui saman matkan puolivälierissä. Dohan sisäratojen MM-kilpailuissa 2010 hän oli 60 metrillä kahdeksas.


title: Myriam Soumaré

text: Barcelonan EM-kilpailuissa 2010 Soumaré voitti Euroopan-mestaruuden 200 metrin juoksussa ennätyksellään 22,32. Lisäksi hän sai pronssia 100 metrillä niin ikään ennätysajallaan 11,18 ja juoksi avausosuuden Ranskan hopeajoukkueessa 4 × 100 metrin viestissä.


title: Myriam Soumaré

text: Pariisin sisäratojen EM-kilpailuissa 2011 Soumaré sijoittui 60 metrillä seitsemänneksi ajalla 7,24 s. Daegun MM-kilpailuissa 2011 hän karsiutui välierissä sekä 100 että 200 metrillä. Helsingin EM-kilpailuissa 2012 hän sai pronssia 200 metrillä ajalla 23,21. Lontoon olympialaisissa hän selviytyi 100 metrillä välieriin ja sijoittui 200 metrillä seitsemänneksi.


title: Myriam Soumaré

text: Göteborgin EM-hallikilpailuissa 2013 Soumaré sai 60 metrillä alun perin pronssia ajalla 7,11, mutta nousi hopealle voittaja Tezdżan Naimovan dopingnäytteen osoittauduttua positiiviseksi. Moskovan MM-kilpailuissa 2013 hän karsiutui 100 ja 200 metrin välierissä. Zürichin EM-kisoissa 2014 Soumaré oli 100 metrillä toinen ajalla 11,16, 200 metrillä kolmas ajalla 22,58 ja sai pikaviestissä hopeaa.


title: Messa di Gloria

text: Messa di Gloria on seuraavien musiikkiteoksien nimi:


title: Posse

text: Posse voi tarkoittaa seuraavia:


title: Pensassika

text: Pensassika ("Potamochoerus larvatus") on Afrikassa elävä sorkkaeläin. Se on toinen kahdesta pensselisikalajista, ja se luokiteltiin aiemmin pensselisian ("Potamochoerus porcus") alalajeiksi. Pensassika on tanakka, isopäinen sikalaji, joka voi painaa jopa 115 kiloa ja kasvaa 150 sentin mittaiseksi. Koiraat ovat hieman naaraita suurempia. Laji elää karjun johtamissa pienissä laumoissa tai pareittain.


title: Pensassika

text: Pensassikaa tavataan laajalti Afrikan itäisellä puoliskolla hyvin erilaisissa elinympäristöissä. Se on yksi Afrikan pahimmista satoa tuhoavista eläimistä, ja sitä myös vainotaan. Sen kanta on kuitenkin elinvoimainen. Nisäkäsnimistötoimikunta on ehdottanut lajille uutta suomenkielistä nimeä "harmaapensselisika".


title: Pensassika

text: Pensassian ruumiin pituus on 100–150 senttimetriä ja säkäkorkeus 55–80 senttimetriä. Painoa on 54–115 kiloa, ja hännän pituus on 30–43 senttimetriä. Karjut ovat hieman emakoita suurempia. Pensassian ruumis on pyöreähkö, vankka ja tanakka. Jalat ovat voimakkaat ja ruumiinkokoon nähden lyhyet. Pää on pitkä, ja korvat suuret. Takkuisen turkin väri vaihtelee laimeasta punertavanruskeasta harmaanruskeaan ja siitä lähes täysin mustaan väritykseen. Pään alueen väritys on usein muuta ruumista vaaleampi, jopa valkoinen. Väritys vaihtelee pensassian iän, sukupuolen ja elinpaikan mukaan. Väritys on myös yksilöllistä. Selässä kulkevat pitkät, jäykistyvät karvat muodostavat harjan, joka ulottuu korvista takamukseen. Korvien päässä on vaatimattomat haituvat, jotka ovat vähän pienemmät kuin läheistä sukua olevalla pensselisialla. Hännänpäässä on karkea musta karvatupsu. Pensassika pitää juostessaan häntää alhaalla, joten se poikkeaa tässä suhteessa pahkasiasta, joka juoksee häntä pystyssä.


title: Pensassika

text: Karjujen erityispiirre ovat kuonossa olevat luiset harjanteet ja pahkat. Pensassian alakulmahampaat eivät ole erityisen näyttävät, mutta yläkulmahampaat ovat terävät ja kasvavat noin seitsemän sentin pituisiksi. Hampaita on yhteensä 40–44. Lajilla on tyypillinen kaikkiruokaisen eläimen hampaisto, ja sen poskihampaiden kärjet ovat pyöristyneet.


title: Pensassika

text: Pensassian levinneisyys ulottuu Etelä-Sudanista, Eritreasta, Etiopiasta ja Somaliasta etelään Itä-Afrikkaan, Kongon demokraattisen tasavallann itä- ja eteläosiin, Malawiin, Sambiaan, Zimbabween, Mosambikiin ja Swazimaahan. Eristyneitä kantoja on myös Angolassa. Etelä-Afrikassa lajia tavataan maan pohjois- ja itäosissa, sekä muista erillään olevana kantana Eastern Capen ja Western Capen provinsseissa maan eteläosissa. Madagaskarin, Komorien ja Mayotten kannat ovat todennäköisesti saaneet alkunsa istutuksista.


title: Pensassika

text: Pensassikaa tavataan monenlaisissa ympäristöissä merenpinnan tasolta vuoristoihin. Sen elinalueiden kasvillisuus on melko tiheää. Pensassikoja tavataan muun muassa vuoristometsissä Etiopian ylängöllä ja Ison hautavajoaman läntisen haaran vuorilla. Kilimanjarolla pensassikoja on havaittu jopa 4 000 metrin korkeudessa. Alankomailla laji elää galleriametsissä, tulvametsissä, soilla, pensastoilla ja metsämailla. Pensassikoja voi elää myös maatalousalueilla.


title: Pensassika

text: Pensassika on yleinen ja levinnyt melko laajalle. Se ei ole uhanalainen, ja suurimmassa osassa levinneisyysaluetta sen ei uskota olevan tällä hetkellä vaarassa. Pensassiat ovat ilmeisesti vähentyneet joillakin alueilla metsästyksen ja elinympäristöjen tuhoamisen takia, mutta paikoin niiden määrä on jopa kasvanut. Komorien saaristossa ja Madagaskarissa pensassiat kukoistavat ja ovat uhka saarten alkuperäiselle luonnolle.


title: Pensassika

text: Pensassiat ovat pääosin yöaktiivisia, koska ne tulevat yön ajaksi avoimeen maastoon. Metsissä ja tiheiköissä ne voivat liikkua myös päiväsaikaan, jos niitä ei vainota. talvikuukausina pensassiat saattavat lisäksi liikkua varhaisaamulla ja myöhään illalla. Pensassiat elävät elävät perheryhminä, jota johtaa yksi aikuinen karju ja yksi aikuinen emakko. Laumaan kuuluu niiden lisäksi 2–10 naarasta ja niiden poikasta. Lauman reviiri käsittää alueesta riippuen 0,2–10 neliökilometriä. Pensassiat liikkuvat 0,5–5 kilometriä päivässä. Ne ovat hyvin paikkauskollisia eläimiä ja puolustavat reviiriään vimmatusti. Karju johtaa ja puolustaa laumaansa. Porsaat jäävät laumaan ainakin kuuden kuukauden ikäisiksi, ja jotkut naaraat pysyvät samassa laumassa koko ikänsä. Johtajakarju ajaa aina koiraspuoliset poikasensa pois laumasta. Ainakin osa häädetyistä liittyy omiin poikamiesryhmiinsä. Ne voivat olla myös yksineläjiä. Kilpailu ruoasta, lisääntymisoikeudesta ja rypemispaikoista voi johtaa pensassikojen välisiin aggressioihin.


title: Pensassika

text: Pensassikalauma käyttää yhteiskäymälää. Laumalla on myös lepäämiseen tarkoitettu suojapaikka, joka on yleensä tiheän kasvillisuuden suojissa. Pensassiat voivat rakentaa myös pesiä sadeaikaan ja kylminä aikoina. Rypeminen on lajin mielipuuhaa. Ääntely on yleisimmin röhkimistä, mutta joskus pensassiat myös vinkuvat tai ärjyvät. Kuulo ja hajuaisti ovat erinomaiset. Pensassiat päästävät varoitusäänenä pitkän, soinnukkaan murahduksen. Lajia saalistavat ihmisten lisäksi myös leopardit, täplähyeenat, leijonat, kotkat ja pytonit. Nurkkaan ajettu, haavoittunut tai poikasiaan puolustava pensassika voi olla vaarallinen. Uhattu yksilö voi tehdä uhkaajalleen vakavia haavoja alakulmahampaillaan.


title: Pensassika

text: Pensassika on kaikkiruokainen. Sen pääasiallista ravintoa ovat juuret, sipulit ja pudonneet hedelmät. Pensassika kaivaa juuria uutterasti lujalla kärsällään ja käyttää torahampaitaan syvempien kuoppien kaivamiseen. Pensassiat seuraavat usein myös hedelmiä syöviä apinoita ja syövät niiden pudottamia hedelmiä. Vahvoina uimareina pensassiat voivat kahlata vedessä ja syödä vesikasveja. Ne syövät myös ruohoja, vesikasveja, hyönteiskoteloita, matoja, raatoja, ulosteita, pieniä lintuja ja pikkunisäkkäitä.


title: Pensassika

text: Pensassikaemakot synnyttävät useimmin keväällä syys-marraskuussa, hieman ennen sadekauden alkua. Kantoaika kestää 120–127 päivää. Emakot vetäytyvät juuri ennen synnytystä suojaisaan koloon tai notkelmaan. Porsaita syntyy yleensä 2–4, harvoin 6. Emo imettää niitä 2–4 kuukautta. Sukukypsiksi ne tulevat 18–21 kuukauden ikäisinä.


title: Pensassika

text: Pensassika on yksi Afrikan pahimmista satotuholaisista. Kongon demokraattisessa tasavallassa ja Malawissa sen uskotaan aiheuttavan enemmän vahinkoa maanviljelylle kuin minkään muun lajin. Pensselisian ohella myös pensassikaa pidetään taudinkantajana, joka levittää sairauksia ihmisten karjalle. Laji levittää mahdollisesti muun muassa afrikkalaista sikaruttoa, punkkitauteja ja "Trypanosoma"-suvun loisia. Viljelijät vainoavatkin pensassikoja laajalti, ja niitä tapetaan erityisissä eläinkantojen kontrollointiohjelmissa. Ihmiset metsästävät niitä myös toimeentulotarkoituksessa. Islamin vaikutus kuitenkin suojaa sikoja metsästäjiltä monissa Afrikan maissa. Myös joissain osissa Madagaskaria sianlihan käyttö on tabu.


title: Pensassika

text: Pensassian suvun nimi "Potamochoerus" tulee kreikan kielestä. "Potamos" tarkoittaa jokea, "khoiros" sikaa. Lajinimi on peräisin latinasta ja tarkoittaa "naamiollista".


title: Leijonaportti

text: Leijonaportti on muinaisen Mykenen kaupungin pääportti, joka sijaitsee linnoitetun alueen luoteiskulmassa. Portilta alkava nouseva tie johtaa ylös kaupungin läpi megaronille saakka.


title: Leijonaportti

text: Leijonaportti on peräisin 1300-luvulta eaa., ja se on saanut nimensä kolmionmallisesta leijonareliefistä, joka on veistetty portin päälle. Reliefi on Euroopan vanhin säilynyt kivestä hakattu veistos, ja siinä kuvataan kahta vastakkain seisovaa leijonaa.


title: Leijonaportti

text:
Portille muurin ulkopuolelta johtava tie kääntyy vasemmalle ja kulkee noin 45 metrin matkan muurin reunustaa pitkin. Portin oikea puoli on vahvistettu paksummaksi ja siinä on mahdollisesti sijainnut torni. Tämä rakennelma muodosti 17 metriä pitkän ja kymmenen metriä leveän käytävän, joka helpotti sisäänkäynnin puolustamista.
Porttiholvi koostuu neljästä monoliittisesta lohkareesta, joiden väliin jää 3,1 metriä korkea ja kolme metriä leveä kulkuaukko. Nämä lohkareet on liitetty toisiinsa ilman laastia. Kantaviin monoliitteihin on tehty kaksi syvennystä, jotka mahdollistivat poikkiparrun käyttämisen portin sulkemiseen. Itse portti lienee koostunut kahdesta puisesta pronssivahvistetusta ovesta, jotka aukenivat sivuille. Holvipielissä on edelleen nähtävissä irronneiden saranarakennelmien paikat.


title: Leijonaportti

text: Holvin kamana koostuu noin 12-tonnisesta monoliitista, jonka yläpuolella on portille nimensä antanut kolmion muotoinen leijonakuvio. Siinä kahden uhrialttarin päältä nousevan keskipilarin molemmin puolin on asetettu leijona siten, että niiden etutassut lepäävät näiden jalustojen päällä. Mykenen kuningassuvun tunnuksena toimineen pilarin kapiteelissa on erityinen kuviointi, ja sen neljä ympyrää viittaavat muodoltaan ilmeisesti kattopalkkien päihin. Leijonien päät oli luultavasti valmistettu pronssista tai steatiitista, mutta niitä ei ole kaivauksissa onnistuttu löytämään.


title: Leijonaportti

text: Välittömästi oikealla heti portin jälkeen kapeat portaat johtavat muurin päälle.


title: Leijonaportti

text: Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta.


title: Leijonaportti

text: Leijonaportti löydettiin, kaivettiin esiin ja entisöitiin Mykenen ensimmäisten kaivausten aikaan 1841 kreikkalaisen arkeologin Kyriakos Pittakiksen johdolla. Muuriosiot tällä alueella olivat melkein kokonaan hautautuneet maanpinnan alapuolelle. 1874 Heinrich Schliemann jatkoi kaivauksia kattamaan koko alueen.


title: Sven-Olof Högnäs

text: Sven-Olof Högnäs (21. elokuuta 1910 Alaveteli – 8. kesäkuuta 1961 Vaasa) oli suomenruotsalainen opettaja, toimittaja ja kirjailija. Hänen nuorempi veljensä oli toimittaja Tor Högnäs.


title: Sven-Olof Högnäs

text: Högnäs toimi aluksi kansakoulunopettajana Alavetelissä, Purmossa, Kruunupyyssä, Vöyrissä ja Öjassa. Vuonna 1954 hän ryhtyi kokopäiväiseksi toimittajaksi ja oli ensin Jakobstads Tidningin palveluksessa ja sen jälkeen Hufvudstadsbladetin Vaasan-toimittajana. Hän kirjoitti pakinoita nimimerkillä "Bonzo".


title: Sven-Olof Högnäs

text: Högnäs oli myös Horisont-kulttuurilehden päätoimittaja 1954–1961 ja Svenska Österbottens litteraturföreningin puheenjohtajana 1951–1953.


title: S. A. Kosonen

text: Sven Albin (S. A.) Kosonen (29. maaliskuuta 1909 Turku – 22. elokuuta 1961 Oulu) oli suomalainen kristosofinen kirjailija.


title: S. A. Kosonen

text: Kosonen liittyi 1930-luvun puolivälissä Ruusu-Ristin jäseneksi tutustuttuaan Pekka Ervastin kirjaan "Mitä on kuolema?" ja käytyään kuulemassa J. R. Hannulan Oulussa pitämää esitelmää. Hän oli perustamassa 1940 Pekka Ervastin kannatusliittoa ja samana vuonna hän perusti 10 kertaa vuodessa ilmestyneen "Pohjolan Valo" -aikakauslehden. Kosonen oli lehden vastaavana toimittajana vuoteen 1960 saakka jolloin hän siirsi tehtävät Alma Allinniemelle ja muutti itse Nivalaan.


title: Henry F. Farny

text: Henry F. Farny (1847 – 1916) oli Ranskassa syntynyt taidemaalari, joka muutti jo nuorena Pennsylvaniaan vanhempiensa mukana. Täältä hän siirtyi Cincinnatiin Ohioon, josta hän paikallisten taiteilijoiden polkuja seuraten matkusti opiskelemaan Düsseldorfin taideakatemiaan ja Münchenin taideakatemiaan.


title: Henry F. Farny

text: Villin lännen maalauksillaan kuuluisuutta saavuttanut Albert Bierstadt rohkaisi nuorta Farnya matkustamaan Yhdysvaltain länsiosiin ja erikoistumaan tasankointiaanien kulttuuriin. Farny otti oppia saksalaisten mestareiden töistä ja kehitti samalla omaa tekniikkaansa. Vuonna 1881 hän teki ensimmäisen matkansa suurille tasangoille ja oli otaksuttavasti eräs sioux-johtaja Istuvan Härän pidätyksen silminnäkijöitä. Myöhemmin Farny teki useita matkoja länteen ja painoi mieleensä näkemiään tapahtumia ja maisemia tasangoilla ja vuoristoissa. Kerättyään tarpeellisen määrän materiaalia hän palasi studioonsa Cincinnatiin. Valokuvien ja mieleen piirtyneitten muistikuvien avulla hän ikuisti tasankojen ja vuoristojen intiaanikulttuuria öljyvärimaalauksiinsa.


title: Paperback Writer (kirja)

text: Paperback Writer on Mark Shipperin kirjoittama puoliksi fiktiivinen, satiirinen Beatles-historiikki vuodelta 1978. Siinä yhdistetään tositapahtumia fiktioon ja muun muassa väitetään, että Beatlesien ensimmäinen LP olisi ollut nimeltään "We're Gonna Change the Face of Pop Music Forever". Kirja huipentuu Beatlesin comebackiin ja uuden albumin julkaisuun vuonna 1977.


title: Paperback Writer (kirja)

text: Kirja on ilmestynyt suomeksi 1982 nimellä "Paperback writer – Beatlesien elämä ja toiminta", Juice Leskisen suomentamana.


title: Amor prohibido

text: Amor prohibido voi tarkoittaa seuraavia:


title: Vanjoki (täsmennyssivu)

text: Vanjoki voi viitata johonkin seuraavista:


title: Heikinsuo

text: Heikinsuo on entisessä Karinaisten kunnassa sijaitseva kulmakunta. Heikinsuolla on peruskoulun toimipiste ja runsaasti yritystoimintaa. Karinainen liitettiin 2005 Pöytyän kuntaan.


title: Heikinsuo

text: Heikinsuolaiset tekivät vuonna 2016 esityksen Heikinsuon liittämisestä Auraan. Esitystä kannatti yli 90 prosenttia Heikinsuon asukkaista. Auran kunnanvaltuusto kannatti esitystä, mutta Pöytyän valtuusto vastusti sitä.


title: Heikinsuo

text: Heikinsuolla asuu runsaasti esikoislestadiolaisia, ja tällä herätysliikkeellä on siellä myös rukoushuone. Rukoushuone on rakennettu alun perin vuonna 1952, minkä jälkeen sitä on laajennettu useita kertoja.


title: Carl Lindbom

text: Carl Lindbom (s. 10. marraskuuta 1991 Espoo) on suomalainen koripalloilija, pelipaikaltaan pääasiassa pieni laitahyökkääjä. Hän on pelannut Suomen lisäksi Saksan ja Liettuan pääsarjoissa ja eurooppalaisissa seurajoukkuekilpailuissa. Lindbom on voittanut urallaan muun muassa kaksi Suomen cup-mestaruutta ja kolme SM-pronssia.


title: Carl Lindbom

text: Lindbom valittiin Korisliigan parhaaksi kuudenneksi pelaajaksi kaudella 2011–2012. Hän on edustanut myös Suomen nuorisomaajoukkueita ja miesten maajoukkuetta muun muassa vuoden 2017 EM-kilpailuissa.


title: Carl Lindbom

text: Lindbom aloitti koripallon Torpan Poikien juniorijoukkueissa seitsemän vuoden ikäisenä. Hän nousi Espoon Hongan edustusjoukkueeseen kaudeksi 2008–2009. Elokuussa 2010 Lindbom siirtyi saksalaiseen Skyliners Frankfurtiin, jossa hän pelasi seuran edustusjoukkueessa sekä farmijoukkueessa. Tammikuussa 2011 hänet myytiin vuokralle Espoon Honkaan. Loppukaudeksi hän palasi takaisin Frankfurtiin. Lindbomilla oli sopimusta vuosi jäljellä Skylinersin kanssa, mutta hän päätti siirtyä Torpan Poikiin, josta tuli myös Callen läpimurtokausi. ToPossa Lindbom pelasi 10,4 pisteen ja 4,2 levypallon ottelukohtaisilla keskiarvoilla ja saavutti kaudella 2011–2012 SM-pronssia. Kauden päätteeksi hänet valittiin kauden parhaaksi kuudenneksi pelaajaksi.


title: Carl Lindbom

text: Kaudeksi 2012–2013 Lindbom siirtyi Tampereen Pyrintöön. Hän teki Korisliigan piste-ennätyksensä, 31 pistettä, 30. joulukuuta 2012 Lappeenrannan NMKY:tä vastaan. Pyrintö pelasi kauden aikana EuroChallengen alkulohkovaiheessa, sijoittui Korisliigassa viidenneksi ja voitti liigacupin. Kaudeksi 2013–2014 Lindbom teki pelaajasopimuksen Nilan Bisons Loimaan kanssa. Yhden pelikauden jälkeen hän siirtyi SM-sarjaan nousseeseen Helsinki Seagullsiin.


title: Carl Lindbom

text: Kesäkuussa 2015 Lindbom teki Seagullsin kanssa 1+1-vuotisen jatkosopimuksen. Seagulls ylsi neljänneksi.


title: Carl Lindbom

text: Toukokuun 2016 lopulla Lindbom teki Seagullsin kanssa vuoden pituisen jatkosopimuksen.


title: Carl Lindbom

text: Syyskuussa 2017 Lindbom siirtyi liettualaiseen pääsarjajoukkue KK Juventusiin, joka osallistui myös Mestarien liigan karsintoihin.


title: Carl Lindbom

text: Lindbom pelasi urallaan 39 A-nuorten ja 32 alle 20-vuotiaiden maaottelua. Hänet valittiin ensimmäisen kerran miesten maajoukkuerinkiin maaliskuussa 2012.


title: Carl Lindbom

text: Kesällä 2017 Lindbom valittiin Suomen turnauskokoonpanoon syksyn EM-kilpailuihin. Lindbomin pelipaikalle oli kilpailua, ja lopullinen valinta tehtiin hänen ja Alex Murphyn välillä.


title: Carl Lindbom

text: Lindbomin isä Curt Lindbom toimi Suomen Koripalloliiton puheenjohtajana.


title: Myllyn Paras

text: Myllyn Paras Finland Oy on suomalainen elintarvikekonserni, joka valmistaa, myy ja markkinoi jauhoja, hiutaleita, suurimoita ja pastaa sekä pakastetaikinoita ja leivonnaispakasteita. Sen vanhin osa, Myllyn Paras Oy, on perustettu vuonna 1928. Myllyn Paras on Suomessa markkinajohtaja pastoissa ja pakastetaikinoissa , viennin osuus on kymmenes . Suomessa Myllyn Paras on markkinajohtaja pastatuoteryhmässä, jossa sillä on yli 50 prosentin markkinaosuus ja pakastetaikinoissa, joissa osuus on 70 prosenttia. Jauhotuotteissa yritys on kotimaan markkinoiden toiseksi suurin toimija Raision jälkeen. Nykyiseen konserniin kuuluvan liiketoiminnan liikevaihto oli 51 miljoonaa euroa vuonna 2017.


title: Myllyn Paras

text: Vuonna 2018 pääomasijoitusyhtiö Sponsor Capital osti enemmistöosuuden Myllyn Parhaasta. Kauppaan kuuluivat Myllyn Paras, MP Tehdaspalvelut, Myllyn Paras Oy Pakasteet ja MP Pakastetehdaspalvelut eli Myllyn Paras -liiketoiminta Suomessa ja kaksi tuotantolaitosta Hyvinkäällä: mylly ja pakastetehdas. Hyvinkään myllyssä valmistetaan jauhot, hiutaleet, suurimot sekä pastat, pakastetehdas taas on keskittynyt pakastetaikinoiden ja leivonnaispakasteiden valmistukseen. Vuosittain Hyvinkäällä jalostetaan noin 75 000 tonnia viljaa. Kaupan yhteydessä yrityksen uutena toimitusjohtajana aloitti Kirsi Vesterinen. Venäjän ja Kiinan liiketoimet eivät kuuluneet kauppaan.


title: Myllyn Paras

text: Vuonna 1928 Hyvinkään seudun maanviljelijät perustivat Tuottajain Mylly Oy:n, jonka kauramylly aloitti toimintansa seuraavana vuonna. Yrityksen ensimmäinen merkkituote oli "Oma Jyvä" -kaurahiutaleet. Jauhatukseen otettiin muitakin viljoja: 1933 ohra ja ruis ja 1936 vehnä.


title: Myllyn Paras

text: Sotien aikana mylly pidettiin pääosin toiminnassa, vain pommituksista johtuvista sähkökatkoista aiheutui seisauksia. Yhdeksän vuoden viljasäännöstely päättyi vuonna 1949.


title: Myllyn Paras

text: 1970-luvun alusta lähtien mylly toimi perheyrityksenä. Marian Konditoria ostettiin Valiolta 1978, jolloin leipomotoiminta alkoi. Pastatuotanto ja vienti Neuvostoliittoon alkoivat 1979. Myllyn Paras -makaroni ja -tuotemerkki lanseerattiin 1983. Myllyn Paras aloitti ensimmäisenä Suomessa valmistaa laminoituja taikinalevyjä automaattisella laminaattorilaitteella 1988. Myllyn Paras -torttutaikinalevyt lanseerattiin TV-mainoksella "Mä tuun puolen tunnin kuluttua".


title: Myllyn Paras

text: 1990-luvulla vienti Venäjälle ja Baltiaan käynnistyi uudelleen.


title: Myllyn Paras

text: 2000-luvulla Suomen pakastetaikinoiden markkinajohtaja Myllyn Paras Oy:n pakastetehtaan tuotantopinta-ala kaksinkertaistui, tuoteryhmistä leivonnaispakasteet kasvoivat nopeimmin . Lamavuonna 2009 Myllyn Paras teki siihen astisen ennätyksensä joulusesongin myynnissä, 3,7 miljoonaa euroa.


title: Myllyn Paras

text: Vuonna 2010 Myllyn Paras päätti investoida 35 miljoonaa euroa uuteen Venäjälle rakennettavaan hiutaletehtaaseen. Hiutalemylly otettiin käyttöön huhtikuussa 2015, ja virallisia vihkiäisiä vietettiin saman vuoden syksyllä.


title: Myllyn Paras

text: Vuonna 2011 Myllyn Paras järjesti Suomen ensimmäiset piparinleivonnan SM-kisat ja on siitä lähtien järjestänyt niitä vuosittain. Kisoissa palkitaan se, joka muotoilee, paistaa ja koristelee valmistaikinasta upeimman piparkakun.


title: Myllyn Paras

text: Vuonna 2015 konsernin liikevaihto oli 57,6 miljoonaa euroa. Samana vuonna avattiin myös Venäjällä toimiva hiutalemylly. Vuonna 2016 konserniin kuuluivat mylly ja pakastetehdas Hyvinkäällä ja Moskovan alueella Domodedovossa sijaitseva hiutalemylly ja yhtiö työllisti yli 220 henkilöä. Myllyn Paras -konserni toimi Suomessa, Venäjällä, Kazakstanissa ja Virossa .


title: Myllyn Paras

text: Tammikussa 2018 pääomasijoitusyhtiö Sponsor ilmoitti ostavansa enemmistöosuuden Myllyn Parhaasta. Kilpailu- ja kuluttajavirasto hyväksyi yrityskaupan. Kauppaan kuului Myllyn Paras -liiketoiminta Suomessa ja kaksi tuotantolaitosta Hyvinkäällä, sen sijaan Myllyn Parhaan liiketoiminta ulkomailla, kuten Venäjällä tai Kiinassa, eivät kauppaan kuuluneet. Siirtyvän liiketoiminnan liikevaihto oli vuonna 2017 noin 51 miljoonaa euroa. Kaupan yhteydessä Pekka Savela luopui toimitusjohtajan tehtävistä, mutta jatkoi yhtiön vähemmistöomistajana ja Myllyn Paras Oy:n Venäjän liiketoimintojen vetäjänä. Myllyn Parhaan uusi toimitusjohtaja Kirsi Vesterinen aloitti työssään vuoden alussa.


title: Myllyn Paras

text: Vuonna 2018 toteutuneen Sponsor Capital -yrityskaupan jälkeen Myllyn Parhaan entinen toimitusjohtaja Pekka Savela jatkoi yrityksen Venäjän liiketoimintojen vetäjänä. Samalla hänen vetämänsä Myllyn Paras Oy Konserni muutti nimekseen MP Konserni Oy. MP Konserni Oy:lle ei jäänyt Suomeen liiketoimintaa.


title: Myllyn Paras

text: Myllyn Paras on Suomen markkinajohtajia pakastetuotteissa ja kuivapastassa. Torttutaikinassa markkinaosuus ylittää 50 prosenttia, pastan osuus on noin 40 prosenttia . Vientimaista Venäjä on suurin, myllytuotteita viedään jonkin verran myös Baltian maihin ja Ruotsiin.


title: Myllyn Paras

text: Myllyn Paras -jauhoja käytetään leivonnassa ja ruoanlaitossa. Jauhot valmistetaan testatuista, puhtaista ja laadukkaista viljoista ja aina kun mahdollista, niihin käytetään kotimaista viljaa. Vehnä ja ohra ovat aina suomalaisia, mutta rukiin kotimaisuus riippuu vuosittaisesta satotilanteesta. Ulkomailta tuodaan durumvehnää ja tattaria. Jauhamisprosessin jälkeen jauhot pakataan ja niiden annetaan kypsyä pakkauksissaan. Jauhovalikoimaan kuuluu durumvehnäjauho, graham täysjyvävehnäjauho, hiivaleipävehnäjauho, vehnäjauho, ohrajauho, ruisjauho, tattarijauho, korppujauho ja ruiskorppujauho, lettu- ja vohvelijauho, pannukakkujauho, pizzajauho ja sämpyläjauhoseos.


title: Myllyn Paras

text: Myllyn Paras -pastat valmistetaan durumvehnäjauhosta, vehnäjauhosta ja vedestä. Paineen avulla pastataikina puristetaan muottien läpi, jonka jälkeen se leikataan halutun mittaiseksi. Kolmen tunnin uunikuivatuksen jälkeen pasta pakataan pusseihin. Eri muotoisilla muoteilla saadaan samasta perusraaka-aineesta erilaisia pastatuotteita: esim. Cannelloni, Fusilli, Lasagne, Makaroni, Penne ja Spagetti. Myllyn Paras -pastat ovat laktoosittomia, eikä niiden valmistuksessa ole käytetty kananmunaa eikä sokeria. Keltainen-pastasarja saa värinsä kurkumasta.


title: Myllyn Paras

text: Hiutaleita ja leseitä Myllyn Paras valmistaa kauran-, ohran-, vehnän ja rukiinjyvistä. Valmistuksessa käytetään kotimaisia viljoja, mutta ulkomailta tuodaan niihin tarvittua riisiä ja tattaria, huonona satovuotena myös ruista. Vehnä- ja ruishiutaleet valmistetaan puhdistamalla jyvät, jonka jälkeen seuraa leikkaus, höyrytys ja litistys. Ohrahiutaleet valmistetaan muuten samoin, paitsi että jyvät myös kuoritaan, kun taas kaurahiutaleet kuoritaan ja lämpökäsitellään. Hiutaleet sopivat puurojen, leivonnaisten ja jälkiruokien valmistukseen sekä sellaisenaan esimerkiksi viilin tai jogurtin kanssa. Myllyn Paras valmistaa myös Lidlin Guldsol-hiutaleet ja Pirkan perushiutaleet.


title: Myllyn Paras

text: Myllyn Paras Kauralese rouhitaan irti puhdistetuista kauranytimistä. Leseitä voidaan käyttää esimerkiksi leipiin, rieskoihin, piirakoihin, jälkiruokiin ja leivonnaisiin sekä mureketaikinoihin ja kasvisruokiin.


title: Myllyn Paras

text: Myllyn Paras valmistaa mannasuurimot erottamalla vehnäjauhatuksessa karkeat ydinrakeet mannasuurimoiksi. Tummissa mannasuurimoissa käytetään vehnäjyvän ydinosaa ja kuorikerroksia, kauramannasuurimot tehdään sekoittamalla kaurarakeita ja mannasuurimoita. Suurimoista voi valmistaa mannapuuroa ja vispipuuroa, jälkiruokia tai leivonnaisia.


title: Myllyn Paras

text: Myllyn Paras toi ensimmäisenä Suomessa kauppoihin esikypsytetyt ohrasuurimot, jotka palkittiin kunniamaininnalla Vuoden Tähtituote-kilpailussa vuonna 2000. Myllyn Parhaan suurimoita ja riisejä voi käyttää ruuanlaittoon ja leivontaan. Tuotteiden joukosta löytyy myös sekoituksia kuten Kaura+Riisi ja Riisi+Ohra -suurimot. Puuroriisi sopii erityisesti joulupuuroon, tai riisipuurona karjalanpiirakoiden täytteenä.


title: Myllyn Paras

text: Myllyn Parhaan pakasteleivonnaiset ovat paistovalmiita. Valikoimaan kuuluu mm. leipiä, sämpylöitä, piirakoita, pasteijoita, karjalanpiirakoita ja cocktail-riisipiirakoita, kakkuja ja kahvileipiä, kuten korvapuusti tai kinuskikampa tai joulutorttuja. Pasteijat on tehty lehtevästä taikinasta ja piiraat hiivapohjaisesta taikinasta.


title: Myllyn Paras

text: Myllyn Parhaan pakastetaikinoita voi käyttää ruuanlaitossa ja leivonnassa. Sen voitaikinat, lehtitaikinat ja torttutaikinat tekee lehteviksi se, että ne kaulitaan koneellisesti, jolloin taikinaan saadaan jopa yli 100 kerrosta. Muita pakastetaikinoita ovat kauramurotaikina, ruis-kaurataikina, pullataikina ja piparkakkutaikina. Osa taikinoista on muodoltaan pyöreitä, jolloin ne on helppo levittää pyöreisiin vuokiin.


title: Myllyn Paras

text: Vuonna 2003 Elintarviketeollisuus palkitsi vuoden parhaat uutuustuotteet viidessä eri sarjassa. Jälkiruokasarjassa palkittiin Myllyn Paras -yrityksen pakastettu ja valmiiksi kaulittu pullataikina. Voittoperusteluissa mainittiin taikinan olevan "kätevä raaka-aine kotileipojalle, ja pakkauksen ohjeet toimivat".


title: Myllyn Paras

text: Myllyn Paras haki EU-tasoista patenttia Lippa-sämpylälle, joka oli maailman ensimmäinen taittopaistettu sämpylä. Lippa pysyy valmistustapansa ansiosta avattunakin pitkään tuoreena. Myös suurkeittiöitä varten kehitetyllä Baker’s Touch -pakkauksella on patentti. Se nopeuttaa ruoanlaittoa siten, että paistovalmiit tuotteet on valmiiksi ladottu leivinpaperille..


title: Myllyn Paras

text: Myllyn Paras suosii kotimaista viljaa: kaura on kokonaan suomalaista samoin kuin lähes kaikki vehnä. Ruista sen sijaan joudutaan tuomaan, sillä sitä ei saada tarpeeksi Suomesta .


title: Myllyn Paras

text: Myllyn Paras haluaa vähentää kasvihuonekaasuja, esim. Hyvinkään myllyn yhteydessä oleva kattila on toiminut vuodesta 2007 lähtien bioenergialla, hiutaletuotannossa syntyvällä kauran kuoriaineella. Syntyvää energiaa käytetään mm. prosessihöyrynä ja kiinteistön lämmitykseen ja ylimääräinen energia myydään Hyvinkään Lämpövoima Oy:n kaukolämpöverkkoon.


title: Myllyn Paras

text: Vuonna 2015 Myllyn Paras Oy alkoi käyttää pakastetehtaassaan maakaasun sijaan kotimaista Gasum-biokaasua, jolloin tehtaan hiilidioksidipäästöt putosivat nollaan. Biokaasun raaka-aineena käytetään mm. lähes sadan Uudenmaan K-ruokakaupan ja Keslogin Vantaan Hakkilassa sijaitsevien varastojen biojätteitä ja biokaasun avulla valmistetaan Pirkka-tuotteita, kuten esipaistettavia liha- ja munariisicocktailpasteijoita. Tuotteista löytyy merkintä "valmistettu suomalaisella biokaasulla".


title: Myllyn Paras

text: Vuonna 2017 Myllyn Paras osallistui Suomi100-hankkeeseen Parasta arjessa-tempauksella. Myllyn Paras tarjoaa Maa- ja kotitalousnaisten kanssa kokkausopetusta nuorille, jotka ovat juuri muuttaneet pois kotoa.